Na spisku zainteresovanih stranci, ali i domaći tajkuni - Ekonomija - Dnevni list Danas\nPočetna » Ekonomija » Na spisku zainteresovanih stranci, ali i domaći tajkuni\nČekajući novog vlasnika požeške Budimke\nNa spisku zainteresovanih stranci, ali i domaći tajkuni\nZa kupovinu požeške Budimke, do pre dvadesetak godina najpoznatijeg domaćeg brenda u industriji prerade i prometa voća, povrća i mesa, zainteresovano je više od dvadeset inostranih i domaćih kompanija, koje će svoje karte otkriti u aprilu, kada se očekuje raspisivanje oglasa za prodaju.\n3Piše: Nenad Kovačević 13. marta 2018. 08.00 Izmenjeno: 08.00\nNakon neuspešne privatizacije, potom i stečaja pokrenutog pre dve godine, Privredni sud u Užicu je, u decembru 2017, proglasio bankrot, što je omogućilo da se u fabrici raščisti finansijska situacija i utvrde dugovanja prema poveriocima. Jer, uprkos tome što je u februaru 2016, kada je otvoren stečajni postupak, sud efikasno postupao s namerom da što pre proglasi bankrotstvo, proces je bio otežan, pošto država nije uspevala da raščisti situaciju sa bivšim vlasnikom. Naime, firma Pankomerc iz Novog Sada, vlasništvo Ananija Pavićevića, koja je fabriku privatizovala 2008. i sa kojom je država raskinula ugovor, koristila je svaku priliku da ovaj proces odugovlači.\nPavićević je, kako je Danas pisao, u saradnji sa firmom Stevović and PartnersGMBh Munchen Germany, u junu 2016. godine, pokušao da proda Budimku kineskoj kompaniji North Agricultural, ne pomenuvši kineskom investitoru da je fabrika u stečaju. Tu transakciju sprečio je tadašnji ministar privrede Željko Sertić, koji je predstavnicima kineske kompanije, na jednoj od sednica u Vladi Srbije, saopštio da su „u poslednjem momentu izbegli klasičnu prevaru, u koju ih je vodio Stevović, obmanjujući ih obećanjima da se firma može preuzeti reorganizacijom iz stečaja“. Kinezi su odustali od kupovine, a Pavićević je optužio Sertića da je „sabotirao prodaju“. Ipak, užički sud je uspeo da sprovede sve procedure i da proglasi bankrotstvo, čime je fabriku oslobodio velikog finansijskog tereta. Đorđe Stevanović, član Veća poverilaca, kaže za Biznis da je time počelo „konačno razrešenje agonije u kojoj su se našli i Budimka i njeni poverioci“. Na listi poverilaca su privredni subjekti, radnici, banke, fondovi, javna preduzeća i državne institucije, kojima se duguje oko 12 miliona evra i od prodaje će, po utvrđenim prioritetima, moći da naplate deo svojih potraživanja. Utvrđeno je da fabrika poseduje veliki kapital – oko 30 hektara uređenog zemljišta, oko 100.000 kvadratnih metara proizvodnih pogona za preradu voća, povrća i mesa, hladnjače, farmu, kao i 15 hektara slobodnih površina, od čega je oko 10 hektara pod jabukama. Ipak, pripreme za prodaju nisu još privedene kraju, pošto se iščekuje da Republički geodetski zavod izda nekoliko listova nepokretnosti i posedovnih listova. Oglašavanje prve prodaje, koja bi trebalo da se obavi prikupljanjem ponuda ili akcijskom prodajom, trebalo bi da se dogodi u aprilu ove godine.\n– Kada bi se sve stavilo u funkciju kapital fabrike vredeo bi oko 20 miliona evra, ali treba imati u vidu da je, nakon bankrota, sud utvrdio da Budimka duguje poveriocima oko 12 miliona evra, računajući i kamate. Vrednost kapitala Budimke biće, najverovatnije, procenjena na oko osam miliona evra, ali će prema odredbama zakona, zbog bankrota, početna prodajna cena biti prepolovljena i iznosiće oko četiri miliona evra. Ako se, primera radi, fabrika proda za četiri miliona evra, isplatiće se 30 odsto poverilačkog duga – objašnjava Stevanović i dodaje da bi četiri miliona evra, u datim okolnostima, bila dobra cena za kupca, ali i za prodavca i poverioce.\nOn podseća da kupac ima mogućnost da proda objekte, koji nisu potrebni za proces proizvodnje, i da na taj način pokrije deo novca uloženog u kupovinu, ali i da odmah investira u proizvodnju, kao i da zaposli radnike. Uz opasku da svi time dobijaju Stevanović kaže da je taj model trebalo da se primeni još 2010. godine i da se odmah proglasi bankrot, „ali ljudi su tada bili nepoverljivi“. Da je Budimka prepoznata kao dobra prilika za ulaganje, o tome svedoče podaci da je od decembra prošle godine zainteresovanost iskazalo više od 20 kompanija iz EU, Ujedinjenih Arapskih Emirata, Kine i drugih delova sveta, ali i nekoliko domaćih biznismena, među kojima su, prema saznanjima Biznisa, Petar Matijević i Miodrag Kostić.\n– Reč je o istim onim kompanijama koje su i pre pet i više godina, bile zainteresovane ali tada se niko od njih nije usudio da kupi Budimku, jer od predstavnika države nisu mogli da dobiju precizne podatke. Sada, svi zainteresovani mogu da dobiju detaljne informacije, ali tek kada budu otkupili prodajnu dokumentaciju, saznaćemo ko će biti potencijalni kupci. Osim direktnih kontakata sa menadžmentom Budimke, neke kompanije su angažovale advokatske kancelarije i konsultante, neke su u kontaktu sa Vladom Srbije, ministarstvima privrede i poljoprivrede i lokalnom samoupravom, tako da se sa sigurnošću ne može reći koliko je, zapravo, potencijalnih kupaca – kaže sagovornik Biznisa.\nTreba pomenuti i zakupce, s obzirom na to da je deo imovine Budimke, već godinama unazad dat u zakup, a ugovori će važiti do prodaje. Većina zakupaca zainteresovana je da kupi objekte i zemljište koje su zakupili, a koji nisu neophodni za proces proizvodnje. Ukoliko bi se zakupcima ta imovina ponudila na prodaju, kupac Budimke bi mogao da nadoknadi najveći deo iznosa koji bi platio za kupovinu Budimke. Uspešnom prodajom Budimke, kako ocenjuje Stevanović, otvorile bi se nove poslovne mogućnosti, računajući i upošljavanje, u startu, oko 100 radnika sa perspektivom da se angažuje još 200 radnika. To znači da bi od 1.700 nezaposlenih u Požegi, moglo da se zaposli 300 ljudi, odnosno jedna šestina nezaposlenih. S druge strane, kooperantima se pruža prilika da nastave proizvodnju voća i povrća, a raznim firmama da ponude svoje usluge. „Ako je ulaganje od pet do deset miliona evra, efekat za grad je četiri puta veći, zbog plaćanja PDV-a, doprinosa na plate, a sve to otvara veliku perspektivu za čitav kraj, ne samo za Požegu“, ukazuje Stevanović.\n– Za Budimku, koja bi sa oko 40.000 tona gotovih proizvoda mogla da bude profitabilna firma, pun pogodak bi bio da je kupi neka uspešna multinacionalna kompanija, jer je zbog kapaciteta kojim raspolaže fabrika, potreban neko ko ima veliko tržište. S druge strane, ako bi je kupile manje kompanije, fabrika bi se svela na malo ili srednje preduzeće, čime bi ekonomski efekti bili minimalni za ceo kraj – procenjuje Đorđe Stevanović, član Veća poverilaca Budimke.\nUtvrđeno je da fabrika poseduje veliki kapital, odnosno, oko 30 hektara uređenog zemljišta, oko 100.000 kvadratnih metara proizvodnih pogona za preradu voća, povrća i mesa, hladnjače, farmu, kao i 15 hektara slobodnih površina, od čega je oko 10 hektara pod jabukama. Ipak, pripreme za prodaju nisu još privedene kraju, pošto se iščekuje da Republički geodetski zavod izda nekoliko listova nepokretnosti i posedovnih listova. Oglašavanje prve prodaje, koja bi trebalo da se obavi prikupljanjem ponuda ili akcijskom prodajom, trebalo bi da se dogodi u aprilu ove godine.\nkosta d kaže:\n13. marta 2018. u 09.44\nČini se da je novinaru N. Kovačeviću bilo teško da pogleda u dostupnu dokumentaciju o stečaju u radu stečajnog Veća, ili pozove poverenika stečajnog upravnika AD Budimka Požega ili stečajnog sudiju te izvorno i tačno informiše čitaoce Danas-a o toku stečajnog postupka Budimke, kada je već rešio da piše o ovoj temi. Time bi izbegao nagađanja i poluistine navedene u tekstu.\nNagađanja tipa zainteresovanih kupaca, u tekstu se prenose bez ikakvog osnova. Pitanje je, čemu priča radi priče učesnika priče? Otaljavanje posla? Popunjavanja prostora Biznis dodatka? Reklame radi, ili čije lične promocije? Opšte je poznato da, sve dok se ne objavi javni poziv za prodaju imovine Budimke kao stečajnog dužnika, dok se ne uplati depozit od strane zainteresovanih kupaca, ne može se govoriti o zainteresovanim kupcima. To se nedvosmisleno pokazalo upravo na Budimci.\nI drugi delovi priče su pod upitom. Recimo, da je novinar pogledao zapisnike sa sednica Veća poverilaca u stečajnom postupku AD Budimka Požega, koji se vodi u Privrednom sudu u Užicu, mogao je videti da se predstavnik države, kojoj Budimka najviše duguje, nije pojavio na tom ročištu.\nKao posledicu toga, lako je mogao videti da su proces prodaje Budimke odugovlačili, a za Pavićevićeve planove zajedno glasali, i Ananije Pavićević i zastupnik opštine Požega po ovlašćenju predsednika opštine Požega Milana Božića, kao i dotični Đorđe Stevanović kog novinar citira i iz čije priče je satkao tekst.\nNAime,zahvaljujući upravo navedenim članovima Veća poverilaca koji su podržali protivljenje Ananija Pavićevića predloženom bankrotu, odbili predlog poverenika stečajnog upravnika za bankrot I prodaju stečajnog dužnika Budimka, među kojima je za Pavićevićev predlog glasao i Đorđe Stevanović,, taj posao se od 20.1.2016 godine pa do danas nije završio.\nMoja braca i ja odrasli smo na marmeladi Budimka. Ovo je zlocin protiv drzave, protiv srpskog naroda.\nVuk Panteliċ kaže:\n02. avgusta 2018. u 14.34\nBudimka iz Pożege veċ desetak godina prikriva posed slobodnog zemljišta kako nebi omoguċila izlučenje slobodnog zemljišta po osnovu restitucije.Sada kad je proglašen bankrot budimke, u javnim gglasilima oglašava prodaju i prikazujuċi tuđe slobodno zemljište . U nekim javnim glasilima je objavljeno da prodaju oko deset hektara ,a negde oko trinest hektara slobodnog zemljišta. Ispravno l pošteno je da iz poseda izlue zemlište koje nije njihovo.


Vesti online / Vesti / Svet / Švajcarska: Predložene nove mere protiv ekstremizma\nŠvajcarska: Predložene nove mere protiv ekstremizma\nVlada Švajcarske predložila je danas nove zakone kojima je cilj da spreče ekstremističko nasilje, a ove nove mere su deo nacionalnog plana protiv tog obilka nasilja usvojenog 2017. godine.\nIako je Švajcarska do sada bila pošteđena smrtonosnih islamskih ekstremistčkih napada koji su pogodili Nemačku, Francusku i Belgiju poslednjih godina oprezna je i prati stotine osumnjičenih ekstremističkih pretnji u okviru nacionalnog programa monitoringa džihada, prenosi Rojters.\nDirektorka švajcarske Savezne policije Nikoleta de la Vale rekla je da očekuje da bi novim zakonom nekoliko desetina osoba moglo da bude pogođeno novim merama ukoliko se usvoje.\nPrema novim merama, pojedinci za koje se sumnja da su skloni ekstremističkom ponašanju, morali bi da se prijavljuju policji i njima bi mogli da budu oduzeti pasoši, kako bi se sprečilo da putuju u inostranstvo.\nOsobe za koje se sumnja da predstavljaju pretnju i koje čeka deportacija, mogle bi da budu pritvorene, a švajcarska policija bi dobila nova ovlašćenja prema kojima bi mogla tajno da prati osumnjičene putem elektronskih pomagala.\n- Iako je Švajcarska bezbedna zemlja, i dalje postoji pretnja - rekla je ministarka unutrašnjih poslova Karin Keler Suter.\nSVET Uz tortu slavili pad nevidljivog\nSVET Pompeo: SAD spremne da pregovaraju sa Iranom bez preduslova\nSVET Švajcarska: Lavina u Alpima, stradala četiri nemačka skijaša\nSVET Lavina u Švajcarskim Alpima, četvoro nestalih


source.ba | Umalo tuča političara za govornicom zbog pitanja oko izbjeglica u makedonskoj općini Aerodrom\nVijeće skopske Općine Aerodrom donijelo je na posljednjem zasjedanju odluku da se održi referendum o rješavanju pitanja naseljavanja i integracije migranata na teritoriji ove opštine, prenosi Kurir pisanje medija u Makedoniji.\nU Idomeniju sve gore: Izbjeglice nisu turisti da se od njih traži viza\nIvanov razgovarao s Tuskom: Nećemo dopustiti da se na teritoriju Makedonije otvaraju izbjeglički kampovi\nIzbjeglice probile ogradu na grčko-makedonskoj granici, policija bacila suzavac\nMakedonija: Više od stotinu izbjeglica noć provelo na "ničijoj zemlji"\nReferendum bi bio istovremeno kad i lokalni izbori, koji su zakazani za 15. oktobar ove godine, kako se ne bi pravili dodatni troškovi. Odluku, međutim nisu podržali odbornici opozicione stranke SDSM. Rasprava se vodila u veoma napetoj atmosferi koja je u jednom momentu zamalo došlo do fizičkog sukoba.\nNaime, dok je za govornicom bio odbornik SDSM Marko Daniloski, njegov stariji kolega iz TMRO Aleksandar Šehtanski krenuo je da se fizički obračuna sa njim. Daniloski je tvrdio da nacionalna strategija Vlade ne predviđa nikakve kampove za izbjeglice, ali je Šehtanski čija je partija u koaliciji sa VMRO-DPMNE mu je dobacio da laže i da će za dva dana u Makedoniju ući 11.000 izbeglica.\nU jednom momentu Šehtanski je krenuo ka govornici i približio se Daniloskom, ali su kolege pritčale i spriječile odbornika TMRO da napadne Daniloskog.


Ponovo stiže magla: Nakon dva dana predaha, nastavlja se oblačno vreme bez vetra - Infobrif\nPonovo stiže magla: Nakon dva dana predaha, nastavlja se oblačno vreme bez vetra\nObjavljeno 19.01.2020. u 13:52 poslednja izmena 19.01.2020. u 13:36\nTokom narednih nekoliko dana u celoj Srbiji nas očekuju slični vremenski uslovi kakve smo imali do sada – gradovi se neće videti od magle, a pravu zimu još ne možemo da očekujemo.\n„Do kraja dana biće oblačno i tmurno, moguće je provejavanje veoma slabog snega, ali neće doći do zadržavanja i formiranja snežnog pokrivača. Ostaće hladno i temperature će biti tek koji stepen iznad nule“, kaže za „Blic“ meteorolog Đorđe Đurić.\nI sutra nas očekuje oblačno i tmurno vreme, ali bez padavina. Magla će biti prisutna tokom većeg dela dana, a temperature će se kretati od nula do četiri stepena. Šanse za nešto toplije vreme postoje u Timočkoj i Negotinskoj krajini, gde će biti povremenih sunčanih intervala.\nU utorak i sredu biće maglovito i hladno, naročito u Vojvodini, Mačvi, Pomoravlju, Podrinju i Beogradu.\n„Prognoza“ mrmota: Proleće stiže rano, to je…\nDanas oblačno i suvo, magla sve do vikenda (TABELE)\n„Ovakvo vreme posledica je snažnog anticiklona koji donosi stabilno i suvo vreme bez vetra, što je osnov za pojavu magle, kao i ponovno zagađenje vazduha u mestima u kojima su saobraćaj i industrija“, dodaje Đurić.\nU Timočkoj i Negotinskoj krajini ostaće toplije, a duvaće i jak severozapadni vetar, što utiče na to da u ovim delovima nema magle i da dolazi do temperaturne inverzije.\nTako će generalno u brdsko-planinskim predelima biti toplije nego u nizijama, kao prethodnih dana kada je temperatura u većem delu zemlje bila ispod nule, dok je na Kopaoniku iznosila osam stepeni.\nIzgleda za pravu zimu u Srbiji još nema i ozbiljniji sneg nije ni na vidiku. Štaviše, dani će ponovo postati topliji.\n„Od četvrtka će u većem delu Srbije tokom dana biti sunčano i toplo, dok će do pojave magle doći samo ponegde. Prave zime neće biti i ona se ne očekuje još neko vreme“, zaključuje Đurić.\n„Prognoza“ mrmota: Proleće stiže rano, to je izvesno\nDivljali Beogradom po gustoj magli sa 184 kilometra na sat, policija ih zaustavila


Država ih zatvorila, oni nastavili da rade s druge adrese - Forum sajta KoZnaZna\nDržava ih zatvorila, oni nastavili da rade s druge adrese\nAutor Tema: Država ih zatvorila, oni nastavili da rade s druge adrese (Pročitano 530 puta)\n« poslato: Oktobar 25, 2017, 02:56:42 posle podne »\nTržišna inspekcija Ministarstva trgovine, turizma i telekomunikacija još je početkom novembra prošle godine utvrdila da tada tek osnovan novosadski ogranak slovačke agencije Maks ne ispunjava propisane uslove za upućivanje radnika na rad u inostranstvo.\n"Tada je doneto rešenje da joj se zabranjuje rad i da dok ne ispravi nepravilnosti ne može da se bavi delatnošću posredovanja u zapošljavanju. Takođe, Agenciji je zabranjeno i oglašavanje i naloženo da se uklone sve reklamne poruke kojima se pozivaju radnici na rad u Slovačku", rečeno je Danasu u tom ministarstvu.\nI pored toga, slovačka centrala te agencije nastavila je da šalje radnike. Naime, sudeći prema zapisima i oglasima sa interneta, ona je otvorila druge ogranke po Srbiji, u Pirotu, Kraljevu, ali i u nekim manjim gradovima iz okruženja. Drugih kontrola tržišne inspekcije nije bilo, a Ministarstvo za rad, boračka i socijalna pitanja tvrdi da oni nemaju nadležnost da proveravaju rad agencija koje nisu registrovane za posredovanje.\nU odgovoru Danasu iz tog ministarstva objašnjavaju da su nadležni "samo kada su u pitanju poslodavci koji imaju dozvolu za pružanje agencijskih usluga za posredovanje i zapošljavanje u zemlji i inostranstvu, koju izdaje Sektor za rad i zapošljavanje ovog ministarstva, kao i u slučaju kada poslodavac upućuje svoje zaposlene, sa kojima ima zaključene ugovore o radu, na privremeni rad u inostranstvo". Dodaje se i da se spisak agencija koje imaju dozvolu za posredovanje nalazi na internet stranici tog ministarstva.\nPodsetimo, agencija koja je poslovala u okviru slovačke centrale Maksa nastavila je iz improvizovanih ispostava da kontinuirano šalje grupe građana iz Srbije u Slovačku, uglavnom u južnokorejske fabrike otvorene u toj zemlji. Problem je iskrsao kada je prošle nedelje slovačka policija uhapsila više radnika za koje je utvrđeno da imaju neispravne ugovore o radu i neregulisan boravak, a među njima je bilo i 20-ak građana Srbije. Neki od privedenih su deportovani jer nisu imali ni pasoš, a većini je izrečena administrativna mera da u narednih godinu dana ne mogu da putuju u Evropsku uniju i dat im je rok od nedelju dana da napuste Slovačku.\nMeđutim, kako istovetne ugovore ima većina radnika koji su preko agencije Maks došli na rad, praktično su svi bili u iščekivanju da li će od poslodavca uspeti da dobiju zaradu kako bi mogli da se vrate kući. Od veće pomoći nije bilo ni osoblje ambasade Srbije u toj zemlji, jer je radnicima koji su zatražili pomoć jednostavno rečeno "da nisu upućeni u taj slučaj".


Džakula: Uvođenje akciza na luksuznu robu - Akta.ba\n22.02.2021. 08:57 / Izvor: Nezavisne novine\nDirektor Uprave za indirektno oporezivanje /UIO/ BiH Miro Džakula izjavio je da je UIO završila novi Zakon o akcizama kojim se, po uzoru na jedan broj zemalja, predviđa uvođenje akciza na neke vrste luksuzne robe, ali da taj zakon još nije ugledao svjetlost dana, što, kako tvrdi, nije krivica UIO.\n"Svako povećanje cijena duhana i duhanskih prerađevina koje nije u skladu sa standardom stanovništva prouzrokuje posljedicu da se otvara tržište i crno tržište raste", rekao je Džakula za "Nezavisna novine".\n"Pad prihoda indirektnih poreza bio je 9,48 odsto u odnosu na godinu prije, a neto prihoda 9,76 u odnosu na 2019. To su podaci koji daju vjeru da je privreda BiH uspjela da ostane na nogama i da lagano krene ka oporavku. Da je tako svjedoči i činjenica da smo imali pad uvoza u 2020. u odnosu na 2019. godinu od 14,59 posto, a pad izvoza 8,97 posto", rekao je Džakula.\nTo, prema njegovim riječima, znači da se izvozni dio privrede BiH znatno prilagodio poslovanju u uslovima korone.\n"Uvoz u januaru u odnosu na prošlu godinu je manji, a interesantno je da je u januaru ove godine izvoz za 1,28 posto veći nego u januaru 2020. godine", naveo je Džakula\nEdukacija o promjenama vezane za "carinu bez papira" koje UIO BiH uvodi 2021. godine


ANGELINA JOLIE KOLEKCIJA NAKITA - Lux Life luksuzni portal: Moda, Stil, Trendovi, Kolekcije 2014...\nANGELINA JOLIE KOLEKCIJA NAKITA\nU saradnji sa poznatim juvelirom Robertom Procopom, čuvena glumica dizajnirala je ovu jedinstvenu kolekciju nakita koja će se naći u prodaji pre zvanične letnje sezone...\nNova kolekcija nakita izrađena je od specijalne vrste kamenja koji su upotpunjeni zlatnim detaljima. Zbog svog specifičnog izgleda i imena poznate glumice tim koji je učestvovao u celokupnoj kampanji odlučio je da će kolekcija biti dostupna samo u odabranim radnjama za američko tržište, Kinu, Rusiju i Tursku.\nŠto se tiče same kolekcije novac od prodaje biće uložen u razvoj i prikupljanje sredstava za partnerstvo za obrazovanje dece kao i izgradnju škole u Avganistanu. Nakit će biti izložen tokom jula i avgusta na specijalnoj egzibiciji u Parizu.\nKreativni tim ove sjajne kolekcije ističe da će uz ove modne detalje svaka žena izgledati kao prava dama i upotpuniti svoj savršen izgled baš kao i Angelina Jolie.\nPROČITAJTE SLEDEĆI TEKST: NAJSKUPLJE MANŽETNE NA SVETU


Piše: EXIT Fondacija27.02.201711 maja, 2018Nema komentara\nPočetna » Vesti » Novi Sad podneo Kandidaturu za Omladinsku prestonicu Evrope 2018.\nEvropska prestonica mladih je jednogodišnja titula koja predstavlja određeni grad kao prestonicu omladine sa svim sadržajima i programima iz oblasti društvenog, kulturnog, ekonomskog i političkog života mladih.\nDo sada su Evropske prestonice mladih bili gradovi koji po mnogo čemu podsećaju na Novi Sad, a prema rečima Predraga Svilara, člana Gradskog veća Grada Novog Sada za sport i omladinu, Novi Sad je po mnogo čemu odavno prestonica mladih. – Grad Novi Sad ima dugu tradiciju kako formalnog tako i neformalnog organizovanja mladih. Ta tradicija datira još od prvih Tribina mladih, okupljanja kod legendarne Žute kuće, konačno do EXIT festivala. U slučaju dobija titule Evropske prestonice mladih 2018. godine Grad Novi Sad i svi partneri u tom projektu, odnosno sve omladinske i studentske organizacije i udruženja biće još vidljiviji daleko van granica naše zemlje, što sa sobom donosi brojne benefite – rekao je Svilar.\nKandidatura Novog Sada za Omladinsku prestonicu Evrope je jedan od retkih projekta koji je uspeo da okupi toliko različitih aktera. – EXIT je jedini festivala na svetu te veličine i značaja koji je nastao iz društvenog aktivizma mladih i kao takav, još jednom je potvrdio da je i dalje pokretač, inspiracija i ohrabrenje mladim ljudima da istraju u onome ka čemu streme. Promovišući ideju kandidature, okupljajući ključne aktere i direktnim učešćem u ovom velikom zajedničkom poduhvatu EXIT fondacija je ponosna na sve mlade učesnike, grad, pokrajinu i državu, na isti način na koji su oni ponosni na EXIT – zaključio je Nemanja Milenković predsednik UO EXIT fondacije.\n– Kandidatura je jasna podrška stvaranju podsticajnog okruženja za mlade na lokalu i jačanju omladinske politike u Srbiji. Ovo može biti značajan doprinos pomeranju mladih sa ivica našeg društva i još jedna mogućnost da se čuje glas mladih – izjavio je Marjan Cvetković, predsednik Krovne organizacije mladih Srbije i član Nacionalnog odbora projektnog konzorcijuma Novi Sad Evropska omladinska prestonica.\nDa su mladi ljudi, posebno studenti spremni da preuzmu odgovornost i uključe se tako veliki i značajan poduhvat kao što je projekat Evropska omladinska prestonica potvrđuje i Nikola Srdić, predsednik Studentske unije Srbije. – Mladi su energija, sve češće zarobljena i sputana. Mi, mladi, imamo posebno veliku odgovornost u ovom i sličnim projektima, a posebno u vremenu koje dolazi. Sa ponosom i poštovanjem prema gradu koji volimo i sa empatijom ka svim građanima, koji u njemu žive, uče i rade, prihvatamo ovu odgovornost – kazao je Nikola Srdić.\nPrethodna vestNova akcija za izgradnju bolnice za decu obolelu od raka\nSledeća vestEXIT festival otvara vrata za muzičke nade iz celog sveta!


Srbija u finalu Evropskog prvenstva! - KOS magazin\nReprezentacija Srbije je večeras u polufinalu Evropskog prvenstva za igrače do 18 godina u Bratislavi savladala Litvaniju sa 83:77 (21:15, 18:20, 20:26, 24:16) i u borbi za titulu prvaka Evrope igraće protiv Španije.\nSelekcija koju sa klupe predvodi Vlada Jovanović bolje je počela polufinalnu utakmicu, stekla je solidnu prednost, ali su Litvanci u trećoj napravili preokret i u poslednji kvartal ušli sa prednošću od dva poena razlike (61:59). Ipak, kada je bilo najvažnije, naši košarkaši su zaigrali najbolje i na kraju stigli do trijumfa. Najefikasniji u reprezentaciji Srbije bili su Mišković i Marjanović sa po 15 poena, a kod Litvanaca Kisunas sa 18 poena.\nFinale između Srbije i Španije je sutra od 20,15 a Španci su u polufinalu savladali Tursku sa 71-69.\nSrbija: Mišković 15, Koprivica 3, Momirov 2, Uskoković 6, Vulikić 11, Petrušev 9, Marjanović 15, Tadić 3, Petrović 7, Pecarski 9, Šarenac, Matić 3.


Evropski parlament podržao masovnu energetsku obnovu zgrada\nEvropski parlament je usvojio izveštaj o maksimalnom iskorišćavanju potencijala za energetsku efikasnost zgrada u Evropskoj uniji, u kom se poziva na bržu i temeljniju obnovu zgrada i pokretanje programa podrške postavljanju krovnih solarnih elektrana.\nIzveštaj, koji je Evropski parlament usvojio na predlog Odbora Evropskog parlamenta za industriju, istraživanja i energetiku, ima za cilj da pomogne da fond zgrada EU dostigne klimatsku neutralnost do 2050. godine. Poziv na obnovu zgrada i povećanje broja krovnih solarnih elektrana u skladu je sa inicijativom Talas renoviranja (Renovation Wave), koju Evropska komisija treba da predstavi 14. oktobra.\nUdeo zgrada u ukupnoj potrošnji energije u EU je 40%, a u ukupnim emisijama ugljen-dioksida 36%, što ih čini najvećim potrošačem energije, ali i sektorom sa značajnim potencijalom za smanjenje potražnje za energijom, navodi se u saopštenju organizacije Climate Action Network (CAN) Europe.\nOko 75% zgrada u EU su energetski neefikasne\nTrenutno je oko 75% zgrada u EU energetski neefikasno, a pritom će skoro 80% postojećih zgrada još uvek biti u upotrebi 2050. godine, piše na sajtu Evropske komisije.\nCAN Europe je pozvao komisiju da pooštri regulativu i uvede standarde za minimalnu energetsku efikasnost, kako bi rešila problem energetski najneefikasnijih zgrada, kao i da obezbedi finansijsku i tehničku podršku za prevazilaženje prepreka pri sprovođenju planiranih mera.\nObnova zgrada bi takođe mogla pomoći u pokretanju privrede nakon krize izazvane pandemijom oboljenja COVID-19, navodi CAN Europe.\nIzveštaj podržava i pokretanje evropskog programa podrške za krovne solarne elektrane\nUsvojeni izveštaj podržava i pokretanje evropskog programa podrške za krovne solarne elektrane, s ciljem da se iskoristi potencijal za proizvodnju električne energije, koji je procenjen na 680 TWh godišnje.\nProgram takođe promoviše postavljanje fotonaponskih sistema integrisanih u zgrade (BIPV). Postavljanje solarnih elektrana na slobodan prostor na krovovima zgrada bi moglo dovesti do smanjenja emisija CO2 za sedam miliona tona godišnje, kao i otvaranja novih radnih mesta i postizanja održivog razvoja u skladu sa Evropskim zelenim planom, navodi SolarPower Europe.\nTagovi: CAN Europe, COVID-19, energetska efikasnost, energetska obnova, Evropska komisija, Evropski parlament, krovne solarne elektrane, SolarPower Europe\nPočetna » Vesti » Energetska efikasnost » Evropski parlament podržao masovnu energetsku obnovu zgrada i program za krovne solarne elektrane


Radi se na tome - Stranica 10 od 10 - Istinomer\nPočetna Ocene: Radi se na tome\nFunkcioneri, spavajte (ne)mirno\nDirektorka Agencije za borbu protiv korupcije o sankcijama za netačne podatke o imovini funkcionera. (RTS, 09. 12. 2009. godine)\nAkter: Zorana Marković\nToma i Koštunica nikada premijeri!\nPredsednik Srbije o liderima DSS i SNS kao premijerima Vlade. (završni predizborni miting Liste „Za evropsku Srbiju“, 7. 5. 2008. godine)\nRobin Malović Hud\nMinistarka pravde o Zakonu o oduzimanju imovine stečene kriminalom. (Press, 18. 01. 2010. godine)\nKonačan obračun sa pedofilima\nMinistar policije o hapšenju pedofila. (Tanjug, 25. 03. 2010. godine)\nPapa nikad da nam dođe\nPredsednik Srbije o pozivu papi prilikom prve posete Vatikanu. (Beta, 29. 9. 2005. godine)


Stiže "Bajka" kao pomoć budućim mladencima - MagazinNina\nJedanaesto okupljanje najboljih iz oblasti planiranja i organizacije vjenčanja u Crnoj Gori biće organizovano od četvrtka, 6. februara do subote, 8. februara, u podgoričkom šoping molu Delta City.\nSajam vjenčanja Vaša Bajka, prepoznat je kao najljepši i najsvečaniji događaj na godišnjem kalendaru događaja koji se organizuju u najpopularnijem crnogorskom šoping molu, a za takav utisak su najzaslužniji učesnici koji svoje izložbene prostore pretvore u predivne kutke i tako, na najbolji način, predstavljaju svoju ponudu i usluge.\nOvaj sajam će biti idealna prilika za buduće mladence da na jednom mjestu pronađu sve što im je potrebno za organizaciju najsvečanijeg dana u svom životu:\n-Preporučujemo svima koji uskoro stupaju u bračne vode da posjete sajam vjenčanja i upoznaju se sa kvalitetnom ponudom, ali i ostvare direktnu komunikaciju sa onima koji im mogu značajno olakšati pripreme. Poznato je da organizacija vjenčanja može biti veoma stresna i upravo je zbog toga ovaj sajam odlična prilika za mladence da sebi značajno olakšaju posao tako što će na jednom mjestu saznati sve što ih zanima, čuti korisne savjete i preporuke, uživo vidjeti reprezentativne dekoracije i opremu, ali i steći pravo na specijalne popuste koji su aktuelni tokom sajma“, ističe Danijela Knežević ispred agencije i dodala:\nA post shared by Jovana 067/170707 (@kreiraj_sam) on Jan 18, 2020 at 5:44am PST\n-Preporučili bismo mladencima i da prate Instagram profil i Facebook stranicu Vaša Bajka jer je u toku najavna kampanja tokom koje predstavljamo sve učesnike pa i na taj način mogu saznati što ih očekuje tokom sajma i isplanirati svoju posjetu. Tokom sajma ćemo, u saradnji sa učesnicima, organizovati i prateće sadržaje poput revija vjenčanica i muških odijela, foto sesija sa profesionalnim fotografima i degustacija slatkog i slanog programa, a program sa detaljnom satnicom ćemo objaviti uskoro.\nKao i prethodnih godina, tokom sajma će biti organizovana i nagradna igra za posjetioce, sa vrijednim nagradama koje će obezbijediti učesnici. Radno vrijeme sajma vjenčanja biće od 10 do 22 sata, sva tri dana, a svečano otvaranje će biti upriličeno u četvrtak, 6. februara, u 18 sati.


Zašto Srbi i opozicija bojkotuju deceniju nezavisnosti? – Volim Podgoricu\nPočetna/NOVOSTI/Društvo/Zašto Srbi i opozicija bojkotuju deceniju nezavisnosti?\nZašto Srbi i opozicija bojkotuju deceniju nezavisnosti?\nAdmin Send an email 16. Maja 2016.\nOve godine Crna Gora proslavlja najveći jubilej u novioj istoriji, što nažalost nije prihvatljio za dio njenih građana, i političkih subjekata. Predstavnici svih opozicionih partija nijesu izrazili spremnost da daju svoj doprinos kako bi se decenija nezavisnosti obilježila na što kvalitetniji način, ocjenjuju u Crnogorskoj kulturnoj mreži.\n“Na jednoj strani imamo dio opozicije koji obilježava deceniju od kako je ugašena njihova ideja o životu u zajedničkoj državi sa Srbijom, dok na drugoj strani dio opozicije sa nestrpljenjem iščekuje ulazak u Vladu izbornog povjerenja, kako bi makar malo osjetili slast vršenja vlasti. Naše pozive da uzmu učešće u program proslave koju organizujemo na Cetinju, i na njoj predstavlje kulturno nasleđe srpske zajednice u Crnoj Gori nije prihvatilo Srpsko nacionalno vijeće, kojem ne smeta da od države koju ne priznaju uzimaju novac da rade na skrnavljenju crnogrskog identiteta”, kazali su u CKM-u.\nOvo je, tvrde oni, rijedak primjera u svijetu da dio građana i svi opozicioni subjekti bojkotuju najveći jubilej u novijoj istoriji svoje države.\n“Što je pokazatelj da suverenost Crne Gore nije utemeljena, i da su partijiski interesi ispred države, što je žalosno i poražavajuće. Ovim gestom se potvrđuju naše tvrdnje da suverenisti pred svake parlamentarne izbore treba da strijepe šta će se desiti sa nezavisnošću Crne Gore, ako većinu osvoje partije koje dolaze iz redova opozicije”, ocjenjuju u CKM-u.\nPoručuju da bi bilo dobro da Srbi koji žive u Crnoj Gori shvate da je bolje da se okrenu svojoj domovini.\n“I da je izgrađuju da bude ljepša, bolja, nego što slijede svoje političke predstavnike koji sa njima manipulišu, kako bi učvrstili svoje pozicije. Nadamo se da će premijer Milo Đukanović sa građanima podijeliti svoja saznanja, ko i na koji način, ugrožava crnogorsku suverenost i njen identitet. Nažalost i nakon deceniju nezavisnosti nijesu vidni pomaci kada je u pitanju odnos prema crnogorskom identitetu od strane većeg dijela građana”, zaključuju u CKM-u.\nCrnogorska kulturna mreža CKM dan nezavisnosti opozicija proslava\n(VIDEO) Ljudi vrištali i bježali: "Teroristi" krenuli na holivudske zvijezde u Kanu!\nProslava nezavisnosti: Koncert Dina Merlina na Cetinju!


J. Afrika: Broj zrtava u nemirima se popeo na 45\nSporadično nasilje je izbijalo nakon što je Zuma prošlog četvrtka počeo da služi 15-mesečnu kaznu zatvora zbog nepoštovanja suda.\nNaime, on je odbio da se povinuje sudskom nalogu da svedoči u istrazi o korupciji koja se dogodila za vreme njegovog predsedničkog mandata od 2009. do 2018. godine.\n„Kriminalni element preuzeo je kontrolu nad ovom situacijom“ rekao je premijer Dejvid Makhura iz provincije Gauteng, kojoj pripada i Johannesburg.\nDodao je da je u Hautengu uhapšeno više od 400 ljudi, ali da je situacija daleko od toga da bude potpuno pod kontrolom.\nMakhura je apelovao na lidere političkih, verskih i društvenih organizacija da pozovu ljude da zaustave pljačku.\n„Najmanje 19 ljudi je ubijeno u Gautengu, uključujući 10 u tržnom centru u Sovetu“, rekao je Makhura.\nU provinciji Kvazulu-Natal ubijeno je najmanje 26 ljudi.\nIzgrednici su tokom noći pljačkali prodavnice i bacali kamenje na policiju.


Otvoren Evropski resursni centar za prevenciju trgovine ljudima - Klix.ba\nSvečano otvaranje "Evropskog resursnog centra za prevenciju trgovine ljudima i ostalih oblika eksploatacije“ upriličeno je danas u Sarajevu.\n"Ovo je prvi Centar ovakve vrste u BiH kao i u cijeloj regiji. Pružat će informacije o problemu trgovine ljudima, trendovima, smjerovima kretanja trgovine te na koji način ljudi mogu da prepoznaju ovaj oblik krivičnog djela", kazala je direktorica Centra Amela Efendić.\nNaglasila je da je trgovina ljudima u BiH dosta izražena, a poseban problem su djeca koja se prisiljavaju na rad ili prosjačenje.\nCentar je otvoren u organizaciji Međunarodnog foruma solidarnosti - EMMAUS (MFS-EMMAUS) i Odsjeka za borbu protiv trgovine ljudima Ministarstva sigurnosti BiH.\nWeb portal novootvorenog Centra je povezan s web portalom Ministarstva sigurnosti BiH a prijave krivičnih djela bit će potpuno anonimne te će se procesuirati s agencijama za provedbu zakona.\nEfendić je najavila da će sljedeće godine biti otvoren centar za sigurniji internet, čiji cilj će prvenstveno biti zaštita djece.\n"Ideja i zamisao otvaranja ovog centra je dobra, ali tek ćemo da vidimo da li će se upotpunosti uspjeti formirati i da li će biti od koristi", izjavio je za Fenu državni koordinator za borbu protiv trgovine ljudima i ilegalne migracije Samir Rizvo.\nFederalna tužiteljica Hajrija Hadžiomerović-Muftić kazala je da je trgovina ljudima globalni problem koji nije zaobišao ni BiH.\n"Kada smo u početnim fazama prepoznavali krivična djela, trgovina ljudima se odvijala u noćnim barovima i uglavnom su to bile strane državljanke. Međutim, sada su se pojavili novi oblici trgovine ljudima kao što su zaključivanje prisilnih brakova, prosjačenje, prevare preko turističkih agencija i mnogi drugi oblici koji zahtijevaju viši stepen angažovanja policije i tužilaštva", naglasila je Hadžiomerović-Muftić.\nOcijenila je da problem u BiH predstavlja zakonodavstvo, jer je krivično djelo trgovine ljudima propisano samo Krivičnim zakonom BiH te da je potrebno da i entiteti donesu takve zakone. Podsjetila je da su RS i Brčko Distrikt donijeli te zakone, ali Federacija BiH još nije.\nResursni centar u Sarajevu otvoren je u okviru projekta „EMMAUS u borbi protiv trgovine ljudima - suzbijanje i prevencija posredstvom unapređenja politika, edukacije i izgradnje kapaciteta“, kao dio sveukupnih aktivnosti MFS-EMMAUS-a i EMMAUS pokreta u cjelini, na prevenciji i sprječavanju trgovine ljudima u regiji, Evropi i svijetu.\nOtvaranju Resursnog centra u Sarajevu, osim predstavnika EMMAUS-a Europe, prisustvovali su predstavnici nadležnih institucija i organizacija u BiH u ovom polju djelovanja, te partnerskih organizacija iz BiH i zemalja regiona.\nEMMAUS Europe je neprofitna organizacija koja objedinjuje sve EMMAUS zajednice u Evropi i dio je širokog međunarodnog EMMAUS pokreta solidarnosti koji djeluje na četiri svjetska kontinenta (Afrika, Amerika, Azija i Evropa).\ntrgovina ljudima Centar za evropski put


Milena Pavlović: Drago mi je što me ljudi pamte po ulozi Marine iz filma „Mi nismo anđeli“ - ATA Stars\nHome/Vesti - ostalo/Film/Milena Pavlović: Drago mi je što me ljudi pamte po ulozi Marine iz filma „Mi nismo anđeli“\nMilena Pavlović je srpska filmska, televizijska i pozorišna glumica. Završila je glumu na Fakultetu dramskih umetnosti, a popularnost je stekla ulogom Marine u kultnom filmu „Mi nismo anđeli“ Srđana Dragojevića, gde je sa 19 godina igrala jednu od glavnih uloga. U isto vreme dobila je i prvu pozorišnu ulogu u predstavi „Kao da je bilo nekad“. Igrala je u filmu „Dezerter“ koji je režirao njen otac Živojin Pavlović, naš proslavljeni sineasta, a uloge je ostvarila i u filmovima „Podzemlje“, „Paket aranžman“, „Lepa sela lepo gore“, „Država mrtvih“, „3 palme za 2 bitange i ribicu“ i drugim. Glumila je u brojnim televizijskim serijama, a od niza upečatljivih uloga u pozorištu posebno su joj drage Tatjana u predstavi „Malograđani“, Dorina „U poverenju“ i uloga u Puškinovom komadu „Mozart i Salijeri“. Stalni je član ansambla Beogradskog dramskog pozorišta u kom je režirala predstavu po noveli „Raslo mi je badem drvo“ Živojina Pavlovića za koju potpisuje i dramatizaciju. Bavi se i pozorišnom režijom, a premijerom njene predstave „Pismo ili glava“ otvoren je Dorćol Platz u Beogradu.\nMilena Pavlović je gošća Leskovačkog internacionalnog festivala filmske režije LIFFE, koji se ove godine održava od 25. do 29. septembra, gde je u okviru tribinskog programa „U krupnom planu” govorila o svojoj dosadašnjoj karijeri i sećanju na odrastanje uz oca Živojina Pavlovića.\nGlavno obeležje festivala LIFFE kroz nagrade koje dodeljujemo, a kojima se svi ponosimo nosi naziv vašeg oca, Živojina Žike Pavlovića. Koja sećanja nosite iz detinjstva i odrastanja uz njega?\nPovezana vest: Nina Dobrev: Čak me i roditelji pitaju da li sam se udala\nPovezana vest: KULTNI ANIMIRANI FILM ČUDESNA ŠUMA U DKSG\nBy ATA Stars Redakcija|2020-09-28T11:53:07+01:00septembar 28th, 2020|Film|0 Comments


Centar priče nove sezone je povratak Majkla Skofilda Prolog\nTrejleri kojima se najavljuje povratak nekada veoma popularne serije „Bekstvo iz zatvora“, otkrili su da je glavni lik Majkl Skofild živ, a ukoliko se pitate kako mu je to moguće, s obzirom na to da je u poslednjoj sezoni poginuo u eksploziji, upravo je to i bio cilj kreatora projekta.\nPromovišući povratak serije, ali i glavnog lika kojeg tumači Ventvort Miler, Pol Šering je otkrio mali deo radnje.\nNa pitanje kako je Majkl uspeo da preživi, on je kazao da će publika morati da pričeka na taj odgovor, s obzirom na to da je tražeći način potrošio dosta vremena čitajući literaturu.\nIpak, on je otkrio da romansa, odnosno dugo očekivano ujedinjenje Majkla i njegove supruge Sare (Sara Vejn Kelis) neće proći očekivano, jer se ona udala za Džejkoba, kojeg igra Mark Fojerstajn.\n„Mi smo se venčali i ona nije imala ideju da je on tu negde, jer se pretpostavljalo da je mrtav. Odjednom on je živ, što nagoveštava tenzije“, kazao je Fojerstajn.\nIako mnogi očekuju da će upravo Džejkob stati na put stare ljubavi, Šering kaže da će upravo on pomoći svojoj supruzi u smišljanju plana za Majklovo bekstvo iz zatvora.\n„Mislim da nećemo videti samo ljubavni trougao“, poručio je on.\nNova sezona serije počeće da se emituje na kanalu Fox, 4. aprila.


Međunarodni olimpijski komitet (MOK) je podržao odluku IAAF da se ruskim atletičarima produži suspenzija zbog sistemskog dopinga, pa će oni propustiti Olimpijske igre u Rio de Žaneiru, od 5. do 21. avgusta.\n“IAAF se prebacivanjem odgovornosti na celokupan Atletski savez Rusije, oslobodila sopstvene odgovornosti. Trebalo bi rasformirati IAAF”, rekao je Mutko.\nPredsednik IAAF Sebastijan Kou rekao je da Rusija postigla izvestan napredak u borbi protiv upotrebe zabranjenih supstanci, ali da to nije dovoljno da se atletičarima ukine suspenzija.\nIAAF je prošlog novembra suspendovala ruske atletičare posle izveštaja komisije Svetske antidoping agencije (WADA) o sistemskom dopingu koji je finansirala i podržavala država. IAAF je tada saopštila da će ukinuti suspenziju Rusiji ako njen Atletski savez sprovede temeljne reforme.\nATLETIKA Pobede Amele Terzić i Elzana Bibića\nAtletičari Novog Pazara Amela Terzić i Elzan Bibić pobedili su na tradicionalnoj Novogodišnjoj uličnoj trci u Mrsaću, pored Kraljeva.\nIZ DRUGOG UGLA Ivana Španović za Blicsport: Najbolje iz sebe izvučem kad mi ide loše\nU okviru priprema za Svetsko prvenstvo u dvorani, 4. marta u Birmingemu, imala je dva mitinga, očekuju je još dva, a jedan od njih je u Beogradu - Srbijan open 21. februara.\nIvana Španović rasterećena, ali se potajno nada zlatu\nNajbolja srpska skakačica u dalj Ivana Španović rekla je da na Svetskom prvenstvu u Pekingu nastupa bez opterećenja, ali da "potajno priželjkuje" zlatnu medalju.\n"MOJ PUT SE ZAVRŠAVA OVDE" Ivana se SRCEPARAJUĆOM porukom pozdravila sa navijačima i OKONČALA sezonu /FOTO/\nBolne vesti, pre svega za Ivanu Španović, a onda i za armiju navijača koja je prati.\nSvetsko dvoransko prvenstvo u atletici, koje je od 13. do 15. marta trebalo da se održi u kineskom Nanđingu, odloženo je zbog Koronavirusa, saopštila je Svetska atletika, organizacija koja je od 1912. do oktobra 2019. nosila ime Međunarodna amaterska atletska federacija (IAAF).


U BiH ima 27,5 posto nezaposlenih – 300 do 320 hiljada ljudi | Poskok.info\nU BiH ima 27,5 posto nezaposlenih – 300 do 320 hiljada ljudi\nU Sarajevu je danas održana konferencija “Ciljevi i aktivnosti Saveza za podršku ekonomskog i socijalnog razvoja ‘Horizont 2024’ i Ekonomsko-socijalna pozicija Bosne i Hercegovine” gdje je poručeno da su potrebne značajne ekonomske reforme kako bi se u BiH smanjio broj nezaposlenih, javlja Anadolu Agency (AA).\nSenad Tafro, Predsjednik Upravnog odbora Saveza za podršku ekonomskog i socijalnog razvoja “Horizont 2024”, izjavio je da je jedan od ciljeva današnje konferencije kreiranje zajedničkog ekonomskog prostora BiH.\n“Cilj ove konferencije je podrška kreiranju zajedničkog ekonomskog prostora BiH i regije, podrška socijalnim i ekonomskim kretanjima u BiH kao i naučnim i stručnim aktivnostima koje su usmjerene ka socijalnim, ekonomskim i pravnim reformama na ovim područjima. Osim toga, cilj je i kreiranje novih radnih mjesta, razvoj poljoprivrede i povećanje izvoza”, istaknuo je Tafro.\nInače, 17 nevladinih organizacija s područja cijele BiH je oformilo Savez za podršku ekonomskog i socijalnog razvoja “Horizont 2024” kako bi udruženo djelovali s vlastima na provođenju ekonomskih reformi.\n“Planiramo udruženo raditi zajedno s vlastima da napravimo platformu da ljudi iz Evropske unije (EU) i investitori ne razgovaraju samo s vlastima nego i s građanima i nevladinim sektorom”, kazao je Tafro pritom se zahvalivši ambasadama SAD-a, Turske, Švedske, Norveške za svesrdnu podršku.\nAdnan Delić, direktor Agencije za rad i zapošljavanje BiH, istaknuo je da je snažnom i sveobuhvatnom reformom moguće povećati broj radnih mjesta u BiH.\n“Bez jakog ekonomskog razvoja BiH i nužnih socijalnih reformi koje podrazumijevaju zakonske propise u BiH koji se odnose na smanjenje cijene rada po zaposlenom radniku i niz drugih izmjena zakonskih rješenja, BiH ne predstoji neka svijetla budućnost. Jednom jakom reformom koja će biti urađena na naučnoj osnovi može se doći u situaciju povećanja radnih mjesta i većeg zapošljavanja. Pretpostavlja se da, a i neke statistike govore, da u sivoj ekonomiji u BiH radi oko 200 hiljada ljudi. Stručnom analizom bi se moglo doći do prihvatljive cijene rada za poslodavce u BiH, kako bi ljudi u sivoj ekonomiji ušli u legalne tokove tržište rada”, rekao je Delić.\n“Anketa o radnoj snazi, koja je jedina relevantna u svim zemljama EU-a i svim razvijenim zemljama, govori da u BiH ima 27,5 posto nezaposlenih, ustvari oko 300 do 320 hiljada ljudi. To govore Svjetska banka i ozbiljne međunarodne institucije. Ja sam siguran i odgovorno tvrdim da u BiH nema više od 320 hiljada nezaposlenih”, smatra direktor Agencije za rad i zapošljavanje BiH.\nSavez nevladinih organizacija, Savez za podršku ekonomskog i socijalnog razvoja “Horizont 2024” organizira ovu konferenciju sa ciljem doprinosa uspostavljanju saradnje i jačanju utjecaja civilnog društva uključenog u sektor socijalnog i ekonomskog razvoja BiH.\nNa konferenciji učestvuju brojni ugledni profesori i stručnjaci za ekonomiju kao i predstavnici Ministarstva za pravdu BiH i Agencije za zapošljavanje BiH.


Carinici EULEKS-a (Foto EULEKS)\nZaplenu velike količine droge, za koju se pretpostavlja da je heroin, i rad kosovskih carinika i policije danas su pohvalili viši policijski i carinski zvaničnici EULEKS-a.\nU utorak, 29. novembra, kosovski carinici su u autobusu, na prelazu Đeneral Janković, između Kosova i Makedonije, pronašli 25 kg droge, nakon čeka je kosovska policija sprovela nekoliko akcija hapšenja.\n“Količina droge zaplenjene ovom prilikom je znatna, i ona čini oko 50% od ukupne količine heroina zaplenjenog na Kosovu tokom prethodne godine. Ova uspešna operacija pokazuje koliko su napredovale lokalne agencije koje se bave sprovođenjem zakona,” izjavio je Majk Marsden, šef EULEKS carine.\nZamenik šefa EULEKS policije Rene Bumendil kazao je da kosovskoj policiji takođe treba čestitati na učešću u zapleni droge.\n“Operacije poput ove demonstriraju rastući profesionalizam KP i nadamo se da će u budućnosti biti sprovedeno više takvih operacija,” dodao je Bumendil.\nPripadnici EULEKS carine i policije nastavljaju da sarađuju sa lokalnim agencijama zaduženim za sprovođenje zakona, podržavajući ih u nadgledanju, podučavanju i savetovanju prilikom ozbiljnih slučajeva, kao što je to bio ovaj slučaj sa drogom, kaže se u saopštenju dostavljenom KIM radiju.


Privlačenje investicija - Istinomjer\n“Nastojaćemo da jačamo mehanizme podrške i pomoći za nove investicije, da ohrabrimo domaće i strane investitore da ulažu na područja gdje god je to moguće. Radićemo da dodatnoj spoljnoj promociji privlačenja investitora”, rekao je Đokić.\nViše je načina na koji se može uticati na povećanje domaćih i stranih investicija u BiH, a prije svega su to poreska reforma, te poboljšanje poslovne klime, odnosno ubrzanje procesa registracije firme, dobijanja građevinske dozove i priključenja na električnu energiju – pitanja po kojima je BiH najslabije rangirana na Doing Business izvještaju Svjetske Banke za 2019. godinu.\nNovimenovana Vlada RS započela je sa nekim od mjera za privlačenje investicija. Na 8. sjednici, 14. februara, Vlada je utvrdila Nacrt zakona o izmjenama i dopunama Zakona o porezu na dobit i Nacrt zakona o izmjenama i dopunama Zakona o unutrašnjem platnom prometu. Nacrte je predložila ministrica finansija Zora Vidović. Prema njenom izjavi, navedene mjere dio su Programa ekonomskih reformi RS-a za 2019 – 2021 čiji su prioriteti podizanje konkurentnosti privrede i smanjenje sive ekonomije.\nNacrtom Zakona o unutrašnjem platnom prometu predlaže se formiranje Registra računa i fizičkih licakao jedinstvene elektronske evidencije i centralne baze podataka o otvorenim novčanim računima fizičkih lica u bankama, u skladu sa direktivama Evropske unije. Uvođenje Registra olakšalo bi poslovanje preduzećima, te unaprijedilo sprovođenje postupka prinudne naplate potraživanja za novčanim sredstvima, pruživši veću zaštitu povjeriocima.\nNa 29. sjednici Vlade RS, iz jula 2019. godine, utvrđeni su prijedlozi seta zakona koji se odnose direktno na registrovanje poslovnih subjekata, te će se od sada ukidati potreba za fizičkm kopijamadokumenata o identitetu, stanju poreskih obaveza i zaštitnoj mjeri zabrane obavljanja djelatnosti koje će se obavljati elektronskim putem. Također, registrovanje firme će se moći obavljati elektronskim putem, uz značajno smanjenje troškova.\nPrema podacima Centralne banke BiH iz oktobra 2019. godine, direktne strane investicije u Bosni i Hercegovini u prvih šest mjeseci 2019. godine iznose 650,1 milion KM, od toga 252,8 miliona u prvom kvartalu, a ostatak u drugom kvartalu 2019. Bilježi se pojačan priliv u odnosu na isti period prošle godina kada je bilo zabilježeno 423,3 miliona KM. Ovo predstavlja povećanje od 53,6%.\nPosmatrano po komponentama, najviše investicija je realizovano u formi vlasničkih udjela koji su iznosili 304,8 miliona KM, dok su zadržane zarade iznosile 293,3 miliona KM. Najviše investicija u prvih šest mjeseci dolazi iz Rusije 265,1 milion KM, zatim Hrvatske 114,2 miliona KM te Holandije 83,1 milion KM.


NAJAVLJEN NOV ZAKON O OSNOVNOM OBRAZOVANJU I VASPITANJU KOJI BI TREBALO DA SE NAĐE U SKUPŠTINSKOJ PROCEDURI U TOKU MAJA: NEKE OD NOVINA SU 25 UčENIKA U RAZREDU, OBAVEZNA PREDMETNA NASTAVA, OBAVEZNA INTERNET ADRESA, KUćNA NASTAVA, VOđENJE LETOPISA, ISHRANA U šKOLI\nNovi Zakon o osnovnom obrazovanju i vaspitanju (dalje: novi Zakon) je potreba obrazovnog sistema, jer je aktuelni Zakon o osnovnoj školi ("Sl. glasnik RS", br. 50/92, 53/93, 67/93, 48/94, 66/94 - odluka USRS, 22/2002, 62/2003 - dr. zakon, 64/2003 - ispr. dr. zakona, 101/2005 - dr. zakon i 72/2009 - dr. zakon - dalje: aktuelni Zakon) star više od 20 godina, istakao je za Paragraf 18. aprila pomoćnik Ministra prosvete, nauke i tehnološkog razvoja, Ljubiša Antonijević. Na osnovu dugogodišnje prakse i iskustava primene aktuelnog Zakona, kao i iskustava obrazovnih sistema zemalja iz okruženja i Evropske Unije stekli su se uslovi da se donese nov Zakon o osnovnom obrazovanju i vaspitanju koji se trenutno nalazi u proceduri pripreme Predloga, a očekuje se da bi konačna verzija mogla da se nađe pred poslanicima u tokom maja, dodaje Antonijević.\nJedna od najvažnijih izmena je, prema rečima pomoćnika Ministra, razgraničavanje termina nacionalna škola - kao škole koja ostvaruje nastavni plan i program na osnovu zakona i termina strana škola koja ostvaruje strani program, takođe u skladu sa domaćim zakonima. Prema osnivaču škole će se kategorisati kao javne škole, odnosno škole koje osniva Republika Srbija i kao privatne škole, odnosno obrazovne institucije koje osniva drugo domaće ili strano pravno ili fizičko lice.\nRadi unapređivanja inkluzivnog obrazovanja i vaspitanja, Antonijević navodi da postoji predlog stvaranja stalne saradnje između redovne i škole za učenike sa smetnjama u razvoju. U tom smislu škole u redvnom sistemu obrazovanja i vaspitanja mogle bi da zatraže pomoć i podršku od zaposlenog u školi za decu sa posebnim potrebama (nastavnici, stručni savetnici, andragozi, vaspitači, specijalni defektolizi i dr), a konačnu odluku o potrebi pružanja dodatne obrazovne, zdravstvene i socijalne podrške učeniku donosila bi interesorna komisija.\nPredlogom Zakona privatnim školama sa posebnim programima (Montesori, Štajner, Dekrol i slični programi) biće data mogućnost da se ustroje kao škole posebne pedagoške orijentacije, a glavni uslov biće da ostvaruju standarde za završetak osnovnog obrazovanja i vaspitanja, odnosno da programi imaju sertifikat od međunarodnog priznatog udruženja iste pedagoške orijentacije, naglašava pomoćnik Ministra.\nKada je reč o broju učenika u odeljenju, Antonijević navodi da je u skladu sa Strategijom razvoja obrazovanja u Srbiji do 2020. godine ("Sl. glasnik RS", br. 107/2012) trebalo bi smanjiti broj đaka na 25 u jednom odeljenju, novi Zakon predviđaće najviše 30 učenika, što je smanjenje u odnosu na aktuelni Zakon koji predviđa 34 đaka.\nJoš jedna od novina u novom Zakonu biće obavezna predmetna nastava za učenike 4. razreda. Predlog Zakona o osnovnom obrazovanju i vaspitanju predviđa da učenici u oba polugodišta imaju po jedan čas pripreme za sistem predmetne nastave, koji će držati njihovi budući nastavnici. Namera ovakve mere, prema rečima pomoćnika Minsitra, je da učenike 4. razreda pripremi na drugačiji sistem rada, jer je dosadašnja praksa pokazala da mnogi đaci imaju poteškoće u procesu prilagođavanja na novi sistem časova i učenja.\nNovina je i mogućnost organizovanja posebne nastave za učenike koji su na bolničkom i kućnom lečenju duže od 21 dana, uz saglasnost Ministarstva. U pitanju su učenici koji zbog većih zdravstvenih problema ili hroničnih bolesti ne mogu da pohađaju redovnu nastavu, pa će se nastava za njih organizovati kod kuće, odnosno u zdravstvenoj ustanovi, precizira Antonijević. Roditelj će svakako biti dužan da obavesti školu o potrebi organizovanja ovakvog oblika nastave za njegovo dete, a konkretni uslovi i načini organizacije biće propisani posebnim Pravilnikom.\nJedan od načina organizovanja ovakvog vida nastave je onlajn ili "daljinska" nastava (putem e-learning sistema), koja se već uspešno primenjuje u sistemu visokog obrazovanja, što će takođe predstavljati novinu u novom Zakonu, dodaje pomoćnik Ministra. Onlajn ili "daljinska" nastava će se takođe organizovati na zahtev roditelja posebno darovite dece, kao što su uspešni mladi sportisti, naučnici, osvajači nagrada i medalja koji usled drugih obaveza moraju duže da odsustvuju sa redovne nastave. Ipak, o ovakvom vidu nastave svaka škola posebno će odlučivati i na osnovu raspoloživih sredstava potrebnih za ovakav vid obrazovanja i vaspitanja. Antonijević napominje da je onlajn nastava redovno školovanje i da ga ne treba mešati ili porediti sa vanrednim pohađanjem nastave koje postoji u sistemu srednjeg obrazovanja.\nAntonijević dodaje da će škole biti dužne da vode letopis, u kojem će biti beležene sve aktivnosti i realizacija vaspitno-obrazovnog rada za svaku školsku godinu. Takođe, svaka škola će biti dužna da ima i svoju Internet stranicu, a cilj takve odredbe je da se škole približe deci i roditeljima i da ih bolje informišu. Novim Zakonom, ističe pomoćnik Ministra, ipak neće biti predviđena upotreba elektronskih dnevnika, jer u Ministarstvu čekaju mišljenje Kancelarije Poverenika za informacije od javnog značaja i zaštitu podataka o ličnosti o tome koje informacije mogu da se nađu u elektronskoj formi, a da ne ugrožavaju privatnost lica.\nNovim Zakonom će biti data i mogućnost da škola, zajedno sa roditeljima, ponovo organizuje ishranu za učenike. Antonijević pojašnjava, da će roditelji, zajedno sa predstavnicima lokalne samouprave, morati sami da pokrenu takvu inicijativu koja će se finansirati sredstvima donatora ili samih roditelja. Novi Zakon će predvideti i da ta sredstva mogu biti upotrebljena isključivo u tu svrhu, kako ne bi došlo do eventualne zloupotrebe. Pomoćnik Ministra navodi da će obezbeđivanje obroka unutar škole doprineti zdravijoj ishrani učenika tokom nastave, ali i bezbednosti đaka, jer u tom slučaju ne bi izlazili izvan školskog objekta. Takođe, dodaje on, organizovanjem obroka u školi svakom detetu bilo bi omogućeno da dobije kvalitetan obrok, što sada nije slučaj, usled različitog materijalnog stanja učenika, odnosno roditelja.\nAntonijević zaključuje da je, osim Zakona o osnovnom obrazovanju i vaspitanju, u pripremi i nov Zakon o udžebenicima i nastavnim sredstvima, a u završnoj fazi izrade su i Predlozi Zakona o srednjoj školi i Zakona o obrazovanju odraslih za koje se čeka mišljenje Republičkog sekretarijata za zakonodavstvo, nakon čega bi, tokom maja ili juna, i oni trebalo da se nađu pred poslanicima Skupštine Srbije.\nIzvor: Redakcija, 23.4.2013.


Škoda Superb plug-in hibrid stiže naredne godine - Auto Republika\nПочетна Vesti Škoda Superb plug-in hibrid stiže naredne godine\nKompletna VW grupacija juriša ka elektrifikaciji, te nisu začuđujuće vesti da i Škodin ponos, Superb, kreće istim putem.\nSuperb će u hibridnoj varijanti kombinovati 1,4-litarski turbo benzinski agregat sa elektromotorom. Prema najavi britanskog AutoExpressa Super će u ovom ruhu biti sposoban da pređe oko 70 kilometara koristeći isključivo električnu energiju. Snaga će se na prednje točkove prenositi putem automatskog sedmostepenog DSG menjača, a ukupno ovaj sistem će vozaču omogućiti korišćenje 218 konjskih snaga, kao što je slučaj i sa Passatom GTE.\nMarrtin Hrdlicka, šef Škodinog odeljenja za pogonske jedinice, u izjavi za britanski časopis potvrdio je da ne postoje tehnički razlozi da se ovakav hibridni pogon ne nađe u drugim modelima Škode, kao što su Kodiaq, Karoq, Octavia… Ali Hrdlicka je rekao i da nije siguran da bi kupci Škodinih vozila želeli u ovom trenutku da plate više zarad hibridnog pogona.\nIpak, Superb će imati snažniju bateriju od brata Passata, koja mu dozvoljava krstarenje “na struji” od 70-ak kilometara. Pri tome, Superb će imati i manju emisiju štetnih gasova od samo 31 gram ugljen-dioksida po kilometru, što je za 9 grama manje od Passata.\nŠkoda planira i otvaranje sopstvenog pogona za proizvodnju baterija do kraja aktuelne dekade, sve u cilju što bolje pripreme za ulazak na tržište električnih automobila. Prvi električni model češkog brenda pojaviće se 2020. godine, biće postavljen na VW MEB platformu i snažno će se oslanjati na Volkswagenov električni I.D hedžbek,\ntagovi: izdvojeno Plug-in hybrid škoda škoda superb\nprethodni Daj nerazumnom Range Rover od 120.000 evra i ukopaće ga u pesak\nsledeći Honda CR-V (2018.) u Evropu stiže sa hibridnom tehnologijom\nTri najuspešnija slova u Volkswagenovoj azbuci – MQB


Tumbaković: Matematika je jedno, realnost drugo\nIzvor: RTS, 07.Okt.2019, 19:56 (ažurirano 02.Apr.2020.)\nSelektor reprezentacije Srbije Ljubiša Tumbaković svestan je da su šanse za plasman na Evropsko prvenstvo kroz kvalifikacije minimalne, uprkos tome što u teoriji još postoje.\nReprezentativci Srbije okupili su se u Staroj Pazovi, pred utakmice sa Paragvajem i Litvanijom.\n"Matematički još postojimo. Realno, imamo >> Pročitaj celu vest na sajtu RTS << minimalne šanse. Trudićemo se da postignemo što bolji rezultat, a u isto vreme ostavimo što bolji utisak. Do baraža želimo da napravimo dodatnu selekciju igrača, ali i rezultat. Kada igram, hoću da pobedim, napravim dobar rezultat", rekao je Tumbaković.\n"Pravimo atmosferu koja treba da bude deo krajnjeg uspeha, odnosno ostvarivanja cilja. Trudićemo se da unapredimo neke stvari, podignemo na viši nivo i približimo se igračima i oni nama. Sedam dana je bilo veoma malo da bismo se bolje upoznali. Sada ulazimo u drugi projekat", objasnio je sektor.\n"Imamo prostor da u oktobarskom i novembarskom okupljanju probamo neke igrače, vidimo koliko mogu da nam pomognu. Sticaj okolnosti iz utakmica koje smo igrali u septembru pomogao nam je da dođemo u ovakvu situaciju, da se ovako ponašamo. Kada kažeš pola godine, pomisliš da je sasvim dovoljno vremena, a kada uđeš u realnost kažeš da je malo. Ima vremena i prostora", rekao je Tumbaković.\nTumbaković: Matematički postojimo, ali šanse minimalne\nIzvor: Radio Televizija Vojvodine, 07.Okt.2019\nSelektor fudbalske reprezentacije Srbije Ljubiša Tumbaković izjavio je danas da su šanse za plasman na EURO kroz kvalifikacije minimalne, uprkos tome što u teoriji još postoje..."Matematički još postojimo. Realno, imamo minimalne šanse. Trudićemo se da postignemo što bolji rezultat, a u isto...


SRBIJA: Branislav Tiodorović otkriva kakva jesen dolazi s delta sojem: Evo ko će se vakcinisati treći put\nNaslovnica Koronavirus SRBIJA: Branislav Tiodorović otkriva kakva jesen dolazi s delta sojem: Evo ko...\nProf. dr Branislav Tiodorović kaže da na jesen građani Srbije mogu biti u problemu ako se ozbiljno ne pristupi vakcinaciji jer je delta soj mnogo zarazniji i brže se prenosi.\n– Najvažniji mesec biće septembar. To je trenutak kada škole počinju, kada se ljudi vraćaju s godišnjih odmora iz raznih mesta, iz inostranstva, kada počinje rad u kolektivu. Oktobar će nam pak pokazati šta smo uradili u prethodnom periodu, da li smo se vakcinisali u dovoljnom broju, da li smo se pridržavali mera i šta nam je dalje činiti – kaže epidemiolog i član Kriznog štaba prof. dr Branislav Tiodorović.\nImunizacija je u toku, imamo dovoljan broj vakcina na raspolaganju, ali još nismo dostigli 50 odsto punoljetnih, vakcinisanih građana, iako smo očekivali da će se to dogoditi još krajem juna, ali smo svakako blizu. Prema posljednjim podacima, prvu dozu primilo je više od 47,3 odsto građana, a obje doze više od 43,01 odsto. Cilj da broj zaraženih smanjimo ispod 100 je ispunjen, te se čini da se narod malo više opustio zbog tog podatka.\n– Život mora da se odvija i to svi znamo. Ljudi, naročito mladi su željni i putovanja, izlazaka, zabave, koncerata, sportskih manifestacija i sve je to u redu. Egzit ima sjajnu organizaciju, oni vakcinisani mogu bez problema da dolaze, oni koji nisu, potreban im je PCR ne stariji od 72 sata, tako da će oni morati da plaćaju iznova kad istekne. Biće rađeni i antigenski testovi koji odmah pokazuju da li je neko zaražen.\nAli to je komplikovano, zato su slobodniji oni koji su vakcinisani, oni će moći da se ponašaju opuštenije. Ne očekujem neke nagle promene tokom leta, ali već na jesen moguće je povećanje, kada se svi vrate u radne organizacije, škole, pa će doći zima, rad u zatvorenom prostoru, tako da je potrebno vakcinisati se tokom leta, i poštovati mere, maske u zatvorenom prostoru i pojačana dezinfekcija svih površina, u domu, kolektivu, restoranu, baru – kaže epidemiolog Branislav Tiodorović.\n– Kada ljudi na jesen budu videli da se broj povećava onda će, verujem, pristupiti vakcinaciji. Ponavljamo stalno, vakcinacija je jedino rešenje i moramo joj pristupiti ozbiljno i odgovorno. Svi želimo da se opustimo i da ne razmišljamo o bolesti, ali epidemija je takvog karaktera da ona ne miruje i mi moramo to da prihvatimo. Ako hoćemo zaista da “ojačamo” to možemo samo vakcinacijom, jer ona je najbolji štit – objašnjava profesor Branislav Tiodorović.\n– Radi se na studiji koja treba da utvrdi nivo kolektivnog imuniteta, odnosno da utvrdi nivo imuniteta kod ljudi koji su vakcinisani. Ona bi trebalo da nam da tu vrstu odgovora, i po uzrastu i po vakcini i generalno po svim parametrima. Nije svejedno da li si stariji ili mlađi, takođe posmatra se i teritorijalna rasprostranjenost, upoređuju veći i manji gradovi.\nDalje, studija bi trebalo da utvrdi da li oni koju su vakcinisani ili su preležali, koliki je nivo imuniteta. Tu ćemo imati odgovor da li je neophodno uvesti i treću dozu pre kraja godine, a ja sam siguran da ćemo tek početkom sledeće godine imati treću dozu, ali videćemo šta će studija pokazati – kaže profesor Branislav Tiodorović.\nKada je reč o delta soju, epidemiolog kaže da se on brže prenosi.\n– Na početku sve je dobro krenulo, međutim, još nismo stigli do 50 odsto vakcinisanih. Kako su brojevi počeli da padaju sve je više onih koji izbegavaju da se vakcinišu tokom leta, neki planiraju odmor, druge aktivnosti, vrućina je, pa šta ako dobiju temperaturu, što je uobičajena reakcija, puno je nepotrebnih izgovora. Zaboravljaju da na jesen preti realna opasnost da se broj zaraženih poveća. Stigao je i delta soj, koji je verovatno tu prisutan već neko vreme, on je zarazniji, odnosno brže se prenosi, tako da na jesen možemo biti u problemu ako se ozbiljno ne pristupi vakcinaciji.\nLjudi stariji od 65 godina su to ozbiljnije shvatili, a to treba da shvati i radno aktivno stanovništvo koje bi trebalo da dostigne obuhvat od 60, 70 odsto vakcinisanih. Mladi ljudi takođe treba da budu više zainteresovani jer mogu biti prenosioci, tako da nam ne preostaje ništa drugo nego da budimo odgovorni, da i dalje nosimo maske u zatvorenom, da vršimo pojačanu dezinfekciju i da oni koji se nisu vakcinisali da to i urade – zaključuje epidemiolog Branislav Tiodorović.\nPrethodni članakPogledajte urnebesan pad Jelene Karleuše, neko joj je podmetnuo koru od banane 😂🍌\nNaredni članakHrvatska: Kovid putovnica će trebati za ulazak u šoping centre, javne ustanove, bolnice…


Testiranja i sertifikati - Škola stranih jezika Studio Oskar\nKvalifikacioni test- test na upisu kojim se utvrđuje nivo znanja\nProgres testovi – 4 testa praćenja rada i napretka polaznika u toku kursa\nNa kraju svakog kursa jezika vrši se završno pismeno testiranje a potom i usmeni ispit koji obuhvataju celokupno gradivo pređeno u toku kursa, po odgovarajućim veštinama (govor, slušanje, pisanje, čitanje, engleski u praksi (gramatika i leksika)). Za ovo testiranje koriste se testovi izrađeni na nivou YALS-a, usklađeni sa opisima nivoa saveta Evrope – ZJO (Zajednički Jezički Okvir). Usklađivanje nivoa YALS-a sa nivoima Saveta Evrope je odobreno od EAQUALS-a, Evropske asocijacije za kvalitet jezičkih usluga, koja je učestvovala u izradi ZJO nivoa, a ovo usklađivanje je takođe akreditovano od strane Ministarstva prosvete Republike Srbije. Stručnjaci Saveta Evrope su pozitivno ocenili usklađivanje testova YALS-a sa ZJO i u okviru YALS-a, a zatim i u organizaciji Britanskog Saveta održali više obuka za sastavljanje testova. Na osnovu toga se izdaje sertifikat o nivou znanja. Sertifikati nose oznaku škole STUDIO OSKAR, YALS-a i EAQUALS-a. Sertifikati YALS-a su prepoznatljivi u inostranstvu na osnovu obeležja nivoa i logoa EAQUALS-a.\nPo završenom kursu, polaznicima se izdaje sertifikat o pohađanju kursa, a ukoliko polože ispit, Sertifikat o nivou znanja. Na osnovu položenog ispita Studio Oskar Vam može izdati Sertifikat o nivou znanja i ako niste naš polaznik.\nNastava, menadžment, prostorije i administrativne usluge u školi Studio Oskar usklađeni su sa evropskim standardima, što se proverava godišnjom inspekcijom YALS-a.


Putin informisao Erdogana o situaciji u Karabahu - Sputnjik Srbija\nPutin informisao Erdogana o situaciji u Karabahu\n14:02 13.01.2021 Preuzmite kraći link\nPredsednik Rusije Vladimir Putin informisao je turskog kolegu Redžepa Tajipa Erdogana o rezultatima trilateralnog sastanka sa liderima Jermenije i Azerbejdžana u Moskvi, a bilo je govora i o zajedničkoj proizvodnji vakcina protiv virusa korona, saopštila je pres-služba Kremlja.\nRuski predsednik je obavestio turskog kolegu o glavnim rezultatima trilateralnog sastanka lidera Rusije, Azerbejdžana i Jermenije koji je održan u Moskvi 11. januara ove godine.\nIstiče se da je tokom razgovora naglašeno da je jedan od glavnih rezultata sastanka potvrda Jermenije i Azerbejdžana „da su nastrojene na normalizaciju odnosa, spremnost za praktičnu saradnju u uspostavljanju mirnog života, deblokadu ekonomskih i transportnih veza“.\n„Uzimajući u obzir opštu stabilizaciju situacije oko Nagorno-Karabaha, dogovoren je niz važnih koraka u tom pravcu“, dodaje se u saopštenju.\nKako se navodi, Erdogan je tokom razgovora podržao napore Rusije u rešavanju problema u Nagorno-Karabahu i založio se za nastavak koordinacije akcija Rusije i Turske, između ostalog, i u interesima ekonomskog razvoja regiona i promocije obostrano korisnih projekata.\nLideri su razgovarali i o procesu formiranja rusko-turskog Centra za kontrolu prekida vatre i svih vojnih sukoba u zoni konflikta.\nTakođe je bilo reči i borbi protiv virusa korona i vakcinama.\n„Prilikom razgovora o bilateralnim pitanjima, posebna pažnja je posvećena zadacima povećanja obima međusobne trgovine, širenja saradnje u ključnim pravcima, kao i borbi protiv pandemije virusa korona, uključujući realizaciju planova o zajedničkoj proizvodnji i upotrebi vakcina“, saopštila je pres-služba Kremlja.\nOsim toga, lideri su čestitali jedan drugom Novu godinu, izrazivši uverenost da će se višestrano partnerstvo Rusije i Turske razvijati i ove godine. Takođe su se dogovorili da održavaju redovan dijalog na različitim nivoima\nPodsetimo, u Moskvi su u ponedeljak održani trilateralni pregovori predsednika Rusije Vladimira Putina, predsednika Azerbejdžana Ilhama Alijeva i premijera Jermenije Nikola Pašinjana o Karabahu.\nNakon sastanka, lideri su potpisali zajedničku izjavu o razvoju regiona.\nNagorno Karabah, vakcina, Redžep Tajip Erdogan, Putin


Glasnogovornik Grenella: Nikada nije bilo reči o ukidanju investicija Kosovu\nRichard Grenell, specijalni predstavnik američkog predsjednika za dijalog Kosova i Srbije\nRičard Grenel (Richard Grenell) je uvek bio jasan u tome da takse koje je Kosovo uvelo, štete ekonomiji Kosova te da šalju lošu poruku privatnom sektoru da Kosovo nije mjesto za razvoj poduzetništva, navodi se u odgovoru glasnogovornika specijalnog izaslanika predsednika SAD za dijalog Srbije i Kosova Dika Kastina (Dick Custin).\nOvaj odgovor je usledio nakon što je kosovski Javni servis objavio informaciju da su Sjedinjene Države anulirale milionske projekte Kosovu do ukidanja taksi na robu iz Srbije.\nGlasnogovornik Kastin naglašava da ambasador Grenell nikada nije ništa izjavio o anuliranju investicija Kosovu. Još precizira:\n„Njemu (Grenelu) su brojni vlasnici kompanija unutar Kosova, uključujući i neke američke kompanije, rekli da takse štete njihovom poslovanju“, rekao je Kastin.\n„Ambasador Grenel bio je jasan prema političkim liderima Kosova i Srbije da američke investicije na Kosovu neće imati poželjnu korist za ekonomiju ukoliko takse ostanu na snazi“, dodao je glasnogovornik Grenela, te podvukao da će „zamjena taksi za dodatne barijere koje bi nazvali 'recipročnim' također biti kontraproduktivna za razvoj poslova za mlade ljude“.\nKastin je u svom odgovoru za RSE i dan ranije naveo da specijalni izaslanik američkog predsjednika za pregovore Kosova i Srbije Richard Grenell ne podržava ideju premijera Kosova, Aljbina Kurtija (Albin Kurti) o uvođenju recipročnih mjera Srbiji.\nNjegov portparol, Dik Kastin, izjavio je za Radio Slobodna Evropa (RSE) da ambasador Grenel podstiče Kosovo da ukine taksu bez reciprociteta.\nKosovo je takse Srbiji i BiH uvelo decembra 2018. godine kao odgovor na kampanju koju vodi Srbija sa ciljem sprečavanja prijema Kosova, čiju nezavisnost ne priznaje, u međunarodne institucije.


Astronomi tvrde da bi na Plutonu mogao biti okean\nAstronomi koji istražuju tajanstveni planet Pluton, tvrde da se ispod smrznute površine na ovoj planeti nalazi okean. Astronomi su razmatrali podatke koje je prikupio svemirski brod "New Horizons", inače, brod Američke svemirske agencije (NASA), te tvrde kako je ovaj "tajanstveni planet" mnogo više složeniji nego što se mislilo.\nOni tvrde kako se Pluton mnogo razlikuje od drugih planeta u Sunčevom sistemu, a njegova struktura sastoji se od dušika, metana i vode. Podaci pokazuju da se unutrašnji dio planete Pluton zagrijava na osnovu radioaktivnih čestica koje se nalaze u površinskom dijelu.\nAstronomi su također, otkrili da bi se ispod zaleđene površine jednog dijela planete mogao nalaziti okean, bogat amonijakom. Vođa istraživanja i stručnjak iz NASA-e Džef Mur izjavio je kako bi ovi podaci mogli pomoći u otkrivanju geoloških aktivnosti na udaljenih dijelovima Sunčevog sistema.


ЗОРАН ЋИРЈАКОВИЋ: СРБИЈА УЛАЗИ У ЕВРОПУ, АЗИЈА У СРБИЈУ - Нови Стандард\nZORAN ĆIRJAKOVIĆ: SRBIJA ULAZI U EVROPU, AZIJA U SRBIJU\nJosip Broz je bio prilično uspešan, ali sasvim tipičan „orijentalni autokrata” i „prosvećeni apsolutista”...\nJosip Broz je bio prilično uspešan, ali sasvim tipičan „orijentalni autokrata” i „prosvećeni apsolutista”\nGovoreći o vladi Demokratske stranke, Svetislav Basara je svojevremeno rekao da se naši „evropolitičari ponašaju kao ortodoksni bliskoistočni Azijati” i da nam je i mesto u Putinovoj zajednici. „I to u onoj azijskoj polovini.”\nVesna Pešić je odgovorila prošle nedelje tvrdnjom da „Basara nije prepoznao da su Azijati dobili 50%” na izborima 16. marta. „Oslabljen je glavni lider evropske Srbije, Demokratska stranka. Taj deo je oslabljen, a azijatski deo, u liku Napredne stranke, koja je pokupila radikalno telo i koja je skupila policijski šljam i ološ oko sebe, to je sad Azija”, rekla je Vesna Pešić.\nOdavno se u Srbiji nije ovoliko govorilo o Aziji. Kao zaljubljenika u Orijent i velikog poštovaoca azijskih vrednosti, to me raduje, ali nekako zbunjuje. Zar na izborima nisu pobedile „evropske snage”?\nČitajući izjave izbornih gubitnika i tekstove njihovih intelektualnih navijača neko sa strane bi verovatno pomislio da je prošlog meseca trijumfovao ne neki lokalni „igrač” Putinove evroazijske Azije,već „čovek” one opasne i prljave „prave Azije” iz svakodnevnih strahova i noćnih mora zapadnoevropskih rasista i njihovih bliskih rođaka – balkanskih autorasista.\nIpak, treba razumeti civilizacijske frustracije ikona i ideologa „građanske opozicije”. Vekovima učvršćivani stereotipi teško umiru i njihov jed je sasvim evropski. I dan-danas krhki evropski identitet najsnažniji oslonac ima u strahu od Azije. Prosečan Britanac ili Nemac se seti da je istovremeno i Evropljanin tek onda kada na ulici ugleda tamnoputog Pakistanca ili brkatog Turčina. Istini za volju, omraženi unutrašnji neprijatelj je sve češće pripadnik druge generacije imigranata koju od „pravih Evropljana” deli samo boja kože (ili brkova).\nBalkan je odavno postao sinonim za ružnu „unutrašnju Aziju”, neevropski deo Evrope. Ali, stereotipi, po pravilu, opstaju i postanu moćni samo ako se oslanjaju na zrnce istine. Naša istorija je u jednom ključnom aspektu različita od zapadnoevropske i mi smo – baš kao i Turska, Iran, Burma ili Singapur – modernizacijske procese započinjali sa velikim zakašnjenjem i osećajem urgentnosti koji ga verno prati. Strašno nam se žuri i volimo jake vođe koji pokušavaju da ubrzaju istoriju i ekspresno modernizuje „zaostalu zemlju”.\nU tom smislu Josip Broz je bio prilično uspešan, ali sasvim tipičan „orijentalni autokrata” i „prosvećeni apsolutista”, naša verzija Ataturka ili Reze Šaha Pahlavija. Shvatanje da bi sve bilo dobro da nije otišao („naš”) Tito i došla („evropska”) demokratija je, na primer, jedno od retkih koje dele mnogi Bošnjaci, Hrvati i Srbi u raspolućenoj Bosni. Štaviše, svuda u regionu žal za Titom („Josip Broz – dobar skroz”) i jugonostalgija predstavljaju ilustraciju postojanosti ovdašnjeg mentaliteta i žilavosti političkog obrasca koji mnogi ovdašnji evrocentrici pežorativno nazivaju azijskim.\nNaša stara ljubav prema redu i razvojnim prečicama objašnjava i dilemu sa početka teksta – nestrpljivi srpski birači su poverovali da će ih do „evropskog” dobrog života najbrže odvesti čvrsta „azijska” ruka. Ovo verovanje je trijumfovalo na izborima 16. marta. Aleksandar Vučić bi pobedio i da nije kontrolisao i zloupotrebljavao najmasovnije medije u Srbiji.\nBar za sada, mehanizam Vučićeve vladavine podseća na model koji je razvio Li Kuan Ju, konzervativni tvorac najvećeg azijskog razvojnog čuda – Singapura. Mladi „gazda Srbije” ni ne krije da želi da uči od velikog azijskog lidera koji je osmislio najuspešniju tzv. demokratiju pod navodnicimana svetu i koji veruje da od čvrste ruke jakog vođe sve zavisi.\nLijev model je već zaveo i inspirisao političare kao što su Deng Sjao Ping i Nelson Mandela. Štaviše, verujem da čak ni naši najveći zaljubljenici u EU i čistoću evropskih ulica ne bi odoleli „modernosti na testosteronu” i redu koji vlada u Singapuru, državi betona i cveća u kojoj su nered i svi fizički tragovi prošlosti i siromaštva odavno izbrisani.\nPri tome, ovde Singapur već na prvi pogled deluje kao mnogo prihvatljiviji uzor nego, na primer, Ujedinjeni Arapski Emirati – ne samo da nema naftu već ni (slatku) vodu. I sami Singapurci veruju da imamo šta od njih da naučimo. Kišore Mahbubani, vodeći azijski javni intelektualac i glavni globalni promotor Lijeve političke vizije, tvrdi da je „hiljade ljudi poginulo zbog tog eksperimenta sa demokratijom koji je nametnut Jugoslaviji”.\nNažalost, stručnjaci za azijsku politiku često uporedo analiziraju dve južnoazijske države – Burmu (Mjanmar), jednu od najgladnijih država regiona, i Singapur, jednu od najbogatijih zemalja sveta. Njihovi politički sistemi su slični u mnogim ključnim aspektima u istoj onoj meri u kojoj su rezultati njihovih politika različiti. Skromni i oronuli Jangon, pospana burmanska metropola, predstavlja suštu suprotnost vesternizovanog i potrošačkom groznicom zaraženog Singapura.\nPo mnogo čemu više zapadni nego istočni, primer Singapura nam sugeriše da se do zamišljene Evrope i „evropskog standarda” može stići preko Azije. Još samo da negde usput ne zalutamo i, umesto u obećanom Briselu, završimo u često hronično gladnom i potresno besperspektivnom Jangonu. Nije uvek lako pobeći od geografije i zaobići istoriju.


Home » Ljubavni horoskop » Bik – godišnji ljubavni horoskop za 2015. godinu\nJarac, Ovan, Blizanci\nDragi Bikovi, srećna i berićetna da vam bude 2015, i što se ljubavi tiče!\nIzgleda da će prva tri meseca ove godine da vam budu jako, jako dobra! Bilo da ste zaljubljeni ili tek treba da se zaljubite, u prva tri meseca ove godine vaša osećanja će da se rasplamsaju! Znači, oni koji su u vezi ima da uživaju više nego ikada, a oni koji su usamljeni upoznaće osobu za kojom će “da polude”, i to bi ta ljubav trebala da dođe sasvim neočekivano, možda od osobe koju poduže vremena znate, a niste ni razmišljali o nekoj vezi sa njom.\nVaš vladar je Venera, koja kao da ne može da dočeka da se liši uticaja Saturna i vrati vas na principe života koje ste u prošlosti forsirali. Emotivno ispunjenje je temelj vašeg života, pa je život bez emocija za vas apsolutno nebitan, i vodeći se ovim principom izvesno je da ćete upoznati neke nove ljubavi tokom ove godine.\nOni koji su bili u vezama a koje su prekinute u poslednjih par meseci prošle godine, tokom 2015. imaju potencijal da prevaziđu sukobe, razmirice, nesuglasice i da obnove staru ljubav. Samo, razmislite da li je to ono što želite, ili biste konačno trebali da okrenete novi list.\nManje krize Bikovi u dužim vezma ili u braku će da osete tokom jula i avgusta, taman kada dođe vreme za godišnje odmore, ali posle mnogo nerviranja, vremena izgubljenog na gluposti, sve bi trebalo da se vrati na svoje.


Politika - datum: 2018-10-10 CRNOGORSKA DELEGACIJA NA PARLAMENTARNOJ KONFERENCIJI U SOFIJI Pridruživanje strateški cilj\nDelegacija Skupštine Crne Gore, u kojoj su bili poslanici Adrijan Vuksanović, Bogdan Fatić, Danijel Živković i Milun Zogović, učestvovala je na Međuparlamentarnoj konferenciji koju su organizovali Evropski parlament i Narodna skupština Republike Bugarske, a sa koje je poručeno da treba jačati saradnju u regionu.\nSa konferencije je poručeno da su evropska perspektiva i integracija zemalja zapadnog Balkana bili jedan od prioriteta politike prilikom presjedavanja Bugarske Evropskom unijom.\nKako je saopšteno iz parlamenta, na početku konferencije je govorila Jekaterina Zaharijeva, potpredsjednica Vlade za reformu pravosuđa i ministarka inostranih poslova Republike Bugarske. Ona je kazala da su političke elite te koje u integracionom postupku treba da pokažu zrelost i političku odgovornost, kako bi se do kraja sprovele reforme neophodne za punopravno članstvo u EU.\n– Bilo je riječi i o Samitu EU – Zapadni Balkan, Sofijskoj agendi prioriteta, Berlinskom procesu, a sve u kontekstu nastavka podrške za proces pristupanja zemalja zapadnog Balkana u EU. Takođe, još jedan od panela na konferenciji bio je posvećen ulozi koju nacionalni parlamenti, kao i sami Evropski parlament, imaju u jačanju evropske perspektive zapadnog Balkana – navodi se u saopštenju.\nNa skupu je govorio i poslanik HGI Adrijan Vuksanović, predsjednik skupštinskog Odbora za evropske integracije, navodeći da je Crna Gora pokazala da ima vrijednosti po kojima već pripada evropskoj porodici naroda. Kazao je da je Crna Gora dobar primjer države koja je sačuvala mir i multietnički sklad, kao i dobre odnose sa susjedima.\n– Vuksanović je istakao da je najbolji odgovor na krize sa kojima se Evropska unija danas suočava upravo politika proširenja. S tim u vezi, kazao je da je u tom dijelu proces konsolidacije ključan, ističući da je neophodno što prije involvirati zemlje zapadnog Balkana u Evropsku uniju – piše u saopštenju.\nSkupu se u drugom dijelu konferencije obratila i Livia Jaroka, potpredsjednica Evropskog parlamenta, koja je istakla da su put i trud koji zemlje kandidati pređu tokom pregovaračkog procesa bitniji od samog ulaska u evropsku zajednicu naroda. Poslednji panel bio je posvećen važnosti međuparlamentarne i regionalne saradnje za ubrzavanje procesa reformi u zemljama koje su u procesu pristupanja.\nKonferencija, koju je organizovao Evropski parlament u saradnji sa Narodnom skupštinom Republike Bugarske, dio je programa podrške Evropskog parlamenta za zemlje u pretpristupnoj fazi u 2018. godini.


Bratunac: Pomoć za 10 porodica poginulih\nsreda, 23 april 2014 12:18\nBratunac - Predstavnici Opštinske organizacije porodica zarobljenih i poginulih boraca i nestalih civila iz Bratunca posjetili su, povodom vaskršnjih praznika, 10 porodica poginulih Srba, kojima su uručili skromnu pomoć u novcu i robi.\nPredsjednik ove organizacije Radojka Filipović izjavila je da je riječ o tradicionalnoj humanitarnoj akciji koju godinama organizuju povodom pravoslavnog Božića i Vaskrsa.\n"Humanitarni fond pri organizaciji formirali smo prije sedam godina. Zahvaljujući solidarnosti većine naših članova koji od svojih primanja izdvajaju mjesečno po jednu KM, kao i donatorima kojih je nažalost sve manje, uspijevamo da obezbijedimo skromnu pomoć za tridesetak porodica, koje posjećujemo povodom božićnih i vaskršnjih praznika", rekla je Filipovićeva.\nOna je navela da su ovogodišnjom vaskršnjom akcijom obuhvaćeni stari i bolesni članovi porodica poginulih u gradskim naseljima i selima Bjelovac, Kravica, Ježeštica i Zagoni.\n"Želimo da otvorimo vrata starih i nemoćnih osoba jer je to znak naše pažnje i brige za te porodice. To im je, kažu, mnogo važnije od pomoći koju im pri tome donosimo", istakla je Filipovićeva.


Tag / Al Kaida / Vesti online\nBin Ladenov sin postaje vođa Al-Kaide?\nBivši agent FBI Ali Soufan upozorava da se sin Osame bin Ladena zakleo da će se osvetiti zapadu zbog ubistva oca i da on postaje novi vođa Al-Kaide, piše "Independent".\nBio je drugi najopasniji čovek Al Kaide, a njegov seksualni život je šokirao muslimane\nAko izuzmemo Osamu bin Ladena, Anvar al Avlaki bio je najopasniji član Al Kaide. Avlaki je rođen u Americi, a živeo je u Jemenu dok je propagirao džihad i planirao napade bombaša samoubica, koji...\nRazorno dejstvo sirijske avijacije po džihadističkoj bazi u Idlibu! (VIDEO)\nVazduhoplovne snage Sirijske arapske armije, uz pomoć ruske izvidnice otkrili su bazu sirijske Al Kaide, Hajat Tahrir al Šama (HTŠ), u južnim delovima sirijske pokrajine Idlib.\nAmerički komandos: Evo kako sam ubio Bin Ladena\nPripadnik američkih "foka" koji je izjavio da je upravo on ubio vođu terorističke grupe Al Kaida, Osamu bin Ladena, objavio je memoare u kojima je opisao poslednje trenutke "teroriste broj jedan".\nAsad zapretio: Kad se rešimo terorista, čuvajte se Turci i Amerikanci\nSirijski predsednika Bašar el Asad izjavio je u intervju za "Sputnjik" da ne vidi razliku između akcija terorista i invazije Turske i SAD.\nLavrov: Spremni smo za poboljšanje odnosa sa SAD\nMinistar spoljnih poslova Rusije Sergej Lavrov podsetio se poziva predsednika SAD Donalda Trampa o poboljšanju odnosa sa Rusijom, rekavši da je Moskva spremna.\nPrekipelo im: Avganistan traži vojnu pomoć od Rusije\nSirija će goreti: Pretnja koja ledi krv u žilama\nSirijski pobunjenici, uključujući bivši ogranak Al Kaide, obećali su da će osvetiti smrt više desetina ljudi u napadu za koji se sumnja da je izveden hemijskim oružjem.\nUbijen poznati terorista Al Kaide\nPentagon je u subotu saopštio da je u Avganistanu ubijen militanat Al Kaide Kari Jasin, koji je kriv za smrt dvojice američkih vojnika.\nBitka za Damask: Teroristi hoće da preotmu grad od Asada! (VIDEO)\nŽestoki sukobi izbili su u nedelju u sirijskoj prestonici Damasku nakon što su teroristi tokom noći kroz tunele ušli u delove grada koje pod kontrolom drži sirijska vlada, iznenada provalivši...


25-07-2021 14:36 Srbija Politika\nNovinar, publicista i pisac Vanja Bulić izjavio je za N1 da nije potpisao peticiju za "odbranu ugleda predsednika Srbije Aleksandra Vučića od medijskog rata".\n"Ništa nisam potpisivao", rekao je Bulić povodom peticije koju je pokrenuo Institut za političko umrežavanje za „odbranu ugleda predsednika Srbije“, a potpisalo nekoliko stotina osoba.\nMeđu onima koji su peticiju podržali, pod brojem 33, prvobitno se našlo i ime Vanje Bulića, ali je kasnije to ažurirano pa je sada pod tim brojem kompozitor Saša Nikolić.\nKakvu ekološku katastrofu će naprednjaci napraviti, saznajte OVDE.\nVANJA BULIĆ: Novinarstvo je umrlo sa demokratskim promenama!\nIntervju Vanja Bulić: Pare za skupe automobile i najnoviji tip radija imaju skorojevići


Bivši turski premijer u kućnom pritvoru - Klix.ba\n4.4.2008. u 09:51\nVrhovni sud Turske odredio je u četvrtak kućni pritvor za bivšeg turskog premijera Necmetina Erbakana, šest godina nakon što je proglašen krivim za pronevjeru u finansijskom skandalu vezanom za njegovu partiju.\nApelacioni sud osudio je Erbakana, lidera nekadašnje Partije blagostanja koja je preteča sada vladajuće islamističke Partije pravde i razvoja (AKP), na 11 mjeseci kućnog pritvora, ali je izvršenje kazne odgađano četiri puta zbog lošeg zdravlja bivšeg premijera, prenio je Reuters.\nNalog za početak kućnog pritvora 82-godišnjeg Erbakanu uslijedio je u atmosferi povišenih političkih tenzija u Turskoj pošto je sekularna elita, uključujući suce i generale vojske, u sporu s AKP-om zbog uloge islama u Turskoj koja je kandidat za ulazak u Evropsku uniju.\nGlavni tužilac apelacionog suda nastoji da zabrani AKP, uz obrazloženje da ona pokušava da uništi sekularizam.\nOčekuje se da će taj slučaj pred sudom trajati mjesecima, prijeteći da ugrozi ekonomsku i političku stabilnost 70-milionske zemlje na strateškom položaju između Evrope i Azije, prenosi Reuters.\nTužilac navodi da lideri AKP-a, koji su se odvojili od Erbakanovog pokreta i došli na vlast 2002., nisu uistinu napustili svoje islamističke ideje iz prošlosti i žele teokratsku državu, što ta partija negira.\nPrije deset godina turski ustavni sud je ukinuo tadašnju Partiju blagostanja uz obrazloženje da pokušava da obori turski sekularni sistem i uspostavi islamističku državu.


MARIČIĆ: Uskoro odluka o načinu poslovanja Srpske banke\nPredsednik Izvršnog odbora Srpske banke iz Beograda Ivan Maričić izjavio je da očekuje da uskoro Vlada Srbije odluči da li će ta banka ubuduće poslovati kao državna razvojna banka.\nMaričić je agenciji Beta rekao je u toku izrada elaborata o opravdanosti pretvaranja Srpske banke u razvojnu banku.\n- Vlada ozbiljno sagledava stanje javnih finansija, srpske ekonomije i privrede u celini. Jedna od opcija u tim analizama je i formiranje državne razvojne banke, a da li će se to desiti i kada zavisi od niza okolnosti koje se sada razmatraju - naveo je on.\nFormiranje državne razvojne banke, prema rečima Maričića, zahtevalo bi donošenje novih zakonskih propisa i reorganizaciju državnih finasija i bankarskog sistema.\n- Ako analize pokažu da je dobar koncept pretvaranja Srpske banke u državnu razvojnu banku, kakvu imaju i razvijene zemlje, ta banka bi imala ulogu pospešivanja privrednih aktivnosti u Srbiji - rekao je Maričić.\nVećinski vlasnik Srpske banke je država Srbije, sa udelom od 96,5%. Ta banka ima 398 zaposlenih i devet filijala, a prošle godine je pozitivno poslovala.\nSrpska banka je nastala iz nekadašnjeg Vojnog servisa Narodne banke Jugoslavije, koja je do 1997. godine bila zatvorenog tipa i radila samo bankarske poslove za potrebe Vojske. Posle donošenja Zakona o bankama, formirana je poslovna banka pod nazivom YU garant banka, kako se zvala do 2003. godine, kada je promenila ime u Srpsku banku.\nRaniji plan Vlade Srbije, u dogovoru sa Međunarodnim monetarnim fondom, bio je da tu banku pripoji Poštanskoj sstedionici, zajedno sa Credy bankom iz Kragujevca i Privrednom bankom iz Pančeva.\nKrajem januara ove godine Vlada je odlučila da Poštanskoj štedionici bude pripojena samo Privredna banka, a da se razmotri mogućnost da Srpska banka postane razvojna banka, koja bi po povoljnijim uslovima odobravala kredite privredi.\nCredy banku je početkom marta sa 10 mil EUR dokapitalizovala Nova kreditna banka iz Maribora i tako postala vlasnik 55,1% te banke.\nDržava trenutno ima udele u devet od 34 banke u Srbiji.


ZITEH 2004 - IT Veštak\ni zaštiti sistema “ZITEH 2004”\nKonferencija “ZITEH 2004” je održana u periodu od 31. maja do 3. juna 2004. godine na Tari.\nSavet ministara Državne zajednice Srbije i Crne Gore\nCilj Konferencije “ZITEH 2004”, posvećenoj zloupotrebama informacionih tehnologija kao i zaštiti sistema, je da ukaže na rapidno širenje i upotrebu savremenih informaciono-komunikacionih tehnologija (IKT) u svim sferama života i njihovu masovnu zloupotrebu na lokalnom, regionalnom, nacionalnom i globalnom nivou. Skladno tome, prošireni cilj Konferencije je isticanje značaja i neophodnosti zaštite sistema, kao i izlaganje potencijalnih rešenja.\nNa Konferenciji “ZITEH 2004” je prezentovano 33 naučno-stručna rada.\nKonferenciji “ZITEH 2004” su prisustvovali predstavnici sledećih državnih institucija:\nKancelarije Srbije i Crne Gore za pridruživanje Evropskoj uniji\nMinistarstva odbrane Državne zajednice Srbije i Crne Gore\nVojske Srbije i Crne Gore\nZavoda za standardizaciju Srbije i Crne Gore\nZavoda za intelektualnu svojinu Srbije i Crne Gore\nVrhovnog suda Srbije\nRepubličkog javnog tužilaštva Republike Srbije\nOkružnog javnog tužilaštva u Beogradu\nUprave za zajedničke poslove republičkih organa Republike Srbije\nMinistarstva pravde Republike Srbije\nMinistarstva pravde Republike Crne Gore\nMinistarstva unutrašnjih poslova Republike Srbije\nMinistarstva unutrašnjih poslova Crne Gore\nMinistarstva nauke i zaštite životne sredine Republike Srbije\nInstituta zа zаštitu zdrаvljа Srbiје “Dr Milаn Јоvаnоvić Bаtut”\nKonferenciji su takođe prisustvovali predstavnici velikih privrednih subjekata među kojima su:\nPotrebno je da se inicira donošenje zakonske regulative, čijim bi odredbama ova kompleksna oblast bila pravno uređena;\nNeophodna je institucionalna podrška u donošenju nedostajućih nacionalnih standarda važnih za ovu oblast, usklađenih sa evropskim i međunarodnim standardima;\nNeophodno je definisanje standarda terminologije iz oblasti informacionih tehnologija na srpskom jeziku;\nInicirano donošenja Predloga zakona o uslovima za obavljanje poslova veštačenja i normativnog regulisanja veštačenja u oblasti informacionih tehnologija;\nIzražena je inicijativa za normativno regulisanje prevencije u oblasti zloupotreba informacionih tehnologija u institucijama sistema i privrednim subjektima koji obavljaju poslove od vitalnog značaja;\nNeophodno je obezbediti uslove da se iskoristi postojeći stručni potencijal za sagledavanje i rešavanje svih aspekata zloupotreba informacionih tehnologija;\nInicirati izmene odredbe člana 225. stav 2. Zakonika o krivičnom postupku Republike Srbije, koje se odnose na ovlašćenje organa unutrašnjih poslova da u pretkrivičnom postupku mogu izvršiti pregled podataka na računaru ili računarskoj mreži, odnosno drugom uređaju ili predmetu koji sadrži takve podatke, presretanje, postavljanje računarskih zamki, monitoring i slično;\nUkazano je na potrebu oformljenja posebnih krivičnih sudećih veća pri okružnim sudovima u Beogradu, Novom Sadu i Nišu, specijalizovanih za postupanje u predmetima računarskog kriminala i krivičnih dela koja proističu iz povreda prava intelektualne svojine, zbog čega je potrebno organizovati obuku;\nUkazano je na potrebu permanentnog obrazovanja svih, a prvenstveno rukovodećih struktura o problemima zloupotreba u oblasti informacionih tehnologija;\nUkazano je na potrebu da Konferencija postane tradicionalno uz analitičko-iskustveni pristup problemima zloupotreba informacionih tehnologija.


15/09/2021 | 21:07 ⇒ 21:10 | Autor: RTS\nFudbaleri moldavskog Šerifa savladali su na svom stadionu ekipu Šahtjora iz Donjecka sa 2:0 u meču prvog kola Grupe D Lige šampiona. U drugom meču istog termina, Borusija iz Dortmunda je savladala Bešitkaš u Istanbulu, sa 2:1.\nHaland i Belingem srušili Bešiktaš (Foto: Profimedia)\nMoldavski Šerif nastavlja da prijatno iznenađuje u Ligi šampiona ove sezone.\nU kvalifikacijama su eliminisali prvo Crvenu zvezdu, potom zagrebački Dinamo, da bi u prvom kolu grupne faze, Šerif savladao i ukrajinski Šahtjor.\nIako su gosti iz Donjecka imali znatno veći posjed i nešto veći broj šansi, iz Tiraspolja odlaze bez osvojenog boda.\nIgrao se 16. minut kada je Kristijano pronašao Adamu Traorea, a reprezentativac Malija je zatresao mrežu Šahtjora za 1:0.\nUkrajinska ekipa pokušavala je da pronađe rupu u zgusnutoj formaciji domaćina, ali daleko od toga da je Šathjor imao totalnu dominaciju i ogroman broj prilika.\nŠerif je na poluvrijeme otišao sa prednošću od 1:0, koju je u nastavku povećao.\nU 62. minutu, još jedna odlična asistencija Kristijana, ovoga puta za Јansanea, koji glavom matira Pjatova i postavlja, ispostaviće se, konačni 2:0.\nŠerif je tako znao da naplati svoje ulaske u posljednju trećinu terena i pokazao odličnu realizaciju šansi.\nU drugom meču, Bešiktaš, uprkos odličnoj podršci sa tribina "Vodafon arene", nije uspio da iznenadi njemačkog protivnika.\nBorusija je izdržala nalete domaćina u periodu od uvodnih i poslednjih 20 minuta meča, a i na vreme postigla svoje golove.\nBelingem je bio ključni igrač Dortmunda, pošto je bio strelac i asistent.\nIgrao se 20. minut, kada je mladi engleski fudbaler iskoristio dobar pas Munijea i iskosa uspeo da prosledi loptu u mrežu.\nKod drugog gola Borusije, koji je postignut u trećem minutu sudijske nadoknade prvog poluvremena, Belingem je sjajno prošao po lijevoj strani, proigrao Halanda, koji nije imao težak zadatak da pošalje loptu u prazan gol Bešiktaša.\nDortmund je propustio nekoliko veoma izglednih šansi za postizanje trećeg, pa čak možda i četvrtog i petog gola.\nTo je moglo veoma lako da im se obije o glavu, pošto je Bešiktaš postigao gol u sudijskoj nadoknadi i učinio finiš meča veoma uzbudljivim.\nPjanić je oštro centrirao iz slobodnog udarca, pronašao Montera, koji glavom postiže gol i donosi dramu.\nIpak, Borusija se odbranila i osvojila sva tri boda u Istanbulu.


Četiri moguća scenarija za Olimpijske igre u Tokiju :: Sport\nSport / Četiri moguća scenarija za Olimpijske igre u Tokiju\nŠefovi misija iz 206 zemalja su, jedan od najvažnijih sastanaka pred Olimpijske igre, održali onlajn zbog trenutne situacije sa pandemijom korona virusa.\nKako je danas saopštio Olimpijski komitet Srbije (OKS), prvo su se učesnicima sastanka obratili predsednik Međunarodnog olimpijskog komiteta (MOK) Tomas Bah i predsednik organizacionog komiteta Igara Joširo Mori.\nOni su se složili u ubeđenju da će Olimpijske igre u Tokiju biti najbolje organizovane do sada. Takođe je napomenuto da će u narednim mesecima biti jasno definisane sve mere koje će biti preduzete radi suzbijanja širenja korona virusa, navodi se u saopštenju.\nŠtajner je rekao da su na tom sastanku razmatrane sve pojedinosti u vezi sa organizovanjem Igara, do najsitnijih detalja.\n"Sastanak je bio izuzetno sadržajan i razmatrali su se svi organizacioni aspekti i procedure koje će važiti u Tokiju. Pojednostavljene su usluge za sve delegacije koje će se nalaziti na igrama, a najveći fokus biće naravno na merama zaštite pre, u toku i nakon igara, i mogu reći da se najviše radi na tome", rekao je on.\nŠefovi misija su upoznati i sa različitim scenarijima koji se mogu desiti tokom Igara, a koje organizatori do detalja razrađuju kako bi shodno situaciji mogli da pravovremeno reaguju.\n"Izložena su nam četiri scenarija za koje organizatori smatraju da su moguća. Može se reći da MOK i Organizacioni komitet ne prepuštaju ništa slučaju. Detaljno se razrađuju sve situacije koje se mogu desiti, od toga da je situacija sa korona virusom potpuno stavljena pod kontrolu, pa do toga da dođe do potencijalno većih problema. U svakom slučaju će se egzaktno znati koje su procedure i kako se postupa", rekao je Štajner.\nOrganizatori se oslanjaju, kako se navodi, na skoro odobrenje upotrebe vakcine i na razvijanje brzih testova koji će se obavljati često tokom trajanja Olimpijskih igara.\n"Prema onome što sada znamo, sportisti i članovi delegacija ne bi trebalo da budu u karantinu po dolasku u Japan. Česta testiranja učesnika planiraju se pre dolaska u Tokiju, po samom dolasku, kao i tokom samih igara", rekao je Štajner.\n"Potvrđeni su svi sportski objekti koji će biti u upotrebi za treninge i takmičenja, kao i objekti koji će se koristiti u Olimpijskom selu", dodao je on.\nŠtajner je naveo da i da pripreme za Igre teku "sjajno i bez zastoja".\n"Ako situacija nastavi da se razvija prema očekivanom scenariju, od februara će biti moguće posete Japanu i Organizacionom komitetu. Moj utisak je da su se MOK i Organizacioni komitet adaptirali na novonastalu situaciju i da odlično funkcionišu", zaključio je Štajner.\nolimpijske igre tokio scenario\nTokio će ponovo uvesti restrikcije zbog rasta zaraze koronavirusa\nU Tokiju skoro 500 zaraženih, najviše u jednom danu od izbijanja epidemije


Pašalić: Vlada Srpske ulaže u modernizaciju Protivgradne preventive\n27/09/2021 | 16:54 ⇒ 16:57 | Autor: SRNA\nVlada Republike Srpske ulaže dosta sredstava u modernizaciju "Protivgradne preventive" koja sada ima dva nova savremena radara i više od 80 automatskih protivgradnih stanica, rekao je danas u Novoj Topoli kod Gradiške ministar poljoprivrede, šumarstva i vodoprivrede Srpske Boris Pašalić.\n- Proces modernizacije teče i dalje i cilj je da sistemom protivgradne zaštite pokrijemo cijelo područje Republike Srpske, da sistem bude potpuno automatizovan i to će biti završeno u narednih nekoliko godina - rekao je Pašalić koji je posjetio ovo preduzeće povodom 50 godina postojanja.\n- To govori da `Protivgradna zaštita` ima svoju perspektivu i da je treba i dalje razvijati. Činjenica je da ove godine nismo imali šteta od grada, osim u Bratuncu gdje je postojala zabrana dejstva zbog naleta helikoptera sa tuzlanskog aerodroma - naveo je Pašalić.\nDirektor "Protivgradne preventive" Tihomir Dejanović naveo je da je sistem protivgradne zaštite počeo sa radom 1971. godine, kada je djelovao u okviru poljoprivrednog kombinata "Mladen Stojanović" i "Plantaža".\n- Danas imamo jedan savremeni sistem koji pokriva 95 odsto prostora Republike Srpske, a cilj je da pokrijemo i 100 odsto teritorije. Imamo dva savremena meteorološka rada koja smo 2017. godine nabavili uz pomoć Vlade Srpske. Od planirani 230 automatskih protivgradnih lansera postavljeno je 85 na sjevernom branjenom području. Polako završavamo automatizaciju i isključujemo ručne lansere, a cilj nam je da to završimo u narednih godinu i po dana - rekao je Dejanović.\n- Protivgradna sezona još nije završena i mi smo spremni za dejstva, a imamo na raspolaganju 2.250 protivgradnih raketa, koje smo na vrijeme nabavili zahvaljujući Vladi Republike Srpske i resornom ministarstvu - dodao je Dejanović.